Helsinki City Marathon 12.8.2017 - Page 5 - Maratonit - Juoksufoorumi.fi\nKäytiin @ZeroDieselin kanssa aamulenkillä ja todettiin että painostava keli on tulossa maratoonareille. Tsemppiä kaikille ja juomaa+suoloja koneeseen! Sykkeet tulevat usealla olemaan pykälää korkeammat tänään.\nJep, hyvää juoksua kaikille. Pisimpään juokseville on ennustettu tosiaan myös ukkosta ja kovia tuulia (klo 19-20 > ?). Ilmatieteen laitoksen tutkaennuste sanoisi nyt että ehkä vasta 20 jälkeen. Pitänee itsekin hakea hieman inspiraatiota lenkkeilyyn reitin varrelta.\nklo 20.00 jos tulee myräkkä niin voisi nippa nappa ehtiä maaliin ja turvaan. Kohta kisahallille! kaikille oikein hyvää juoksua, ehkäpä viimeistä hcm elokuussa!\nOn tuo kaimapoika kova kaveri juoksemaan, toki juossut tänä vuonna jo 2.32, mutta nyt 20km kohdalla vähän edellä tuota vauhtia - ja vain viikko sitten vetäsi itsensä täyden matkan sm-pronssille triathlonissa, jossa juoksi maratonin "kevyesti" 2.54 :)\nEdit: Toki, tiedä vaikka jos tavoite on ottaa Suomen tilastokärkipaikka itselle, kun niin kovasti uutisoidaan siitä, että Hyryläinen on muutamia sekuntej Halosen edellä tilastossa, miesten ykkösen edellä ;)\n1 317 viestiä\nMonta tuttua jo maalissa top50-sakissa - lähes jokainen ottanut viimeisen kympin rauhallisemmin, kun noita km-vauhteja katselee.\nKuvaa Lehtisaaresta noin 6 km kohdilta:\n19.05 ja nyt sataa kaatamalla. No ainakin tulee viilennystä.. Monella teki tiukkaa lopussa mutta urheasti siellä myös sinniteltiin maaliin. Perinteinen ongelmapaikka oli linjattu uudelleen entistäkin vaarallisemmaksi, joten hyvä etteivät enää tulevina vuosina edes yritä kun katsojat joutuivat ohjaamaan kuluneuvoja ja juoksijoita omalla vastuullaan.\nTuskin maltan odottaa liikkeellä olevien juoksijoiden kommentteja. Ihan mieletön ukkonen. Varmaan unohtumaton kokemus.\nZeroDiesel 3 276\n3 926 viestiä\nIsolla osalla juoksijoista kävi hyvä tuuri ettei ukkosrintama osunut päälle aiemmin kuten oli joissain sääennusteissa.\nOnnittelut kaikille läpäisijöille ja ennätyksen tehneille?. Pettyneille tsempit kohti seuraavaa maratonia ? Yhtä hautovaa säätä harvoin sattuu kohdalle ?\nTälle 3:45 jänikselle riitti 30km kohdalla. Olipahan tulahduttavan kuuma. 5:20 vauhdissa sykkeet normaalisti PK tasolla 135-145, nyt keskisyke 159...Maaliin olisi jaksanut mutta ei oikein palvellut tarkoitusta. Onneksi ryhmässä oli 4 jänistä joista 2 näytti päässeen maaliin juuri 3:45.\nKuumuus ollut ennekin ongelma. Painoa lähti muuten 2,5h suorituksen aikana 3,1kg. Ja kuitenkin 15-20min välein join mukin tai 2. Eli jos tuli juotua vaikka 6dl tunnissa niin hikoiltua tuli noin 4,6kg 2,5h aikana. Se on vajaa 2 litraa tunnissa.\n19 minuuttia sitten, jarbo87 kirjoitti:\nSalilla talvella matolla on joskus lähtenyt 1,6kg tunnin VK vedossa.\n@jarbo87Kovia lukuja vajaalle matkalle ja keli oli kieltämättä erittäin hiostava. Tuo nestehukka ei silti välttämättä selitä kuumuuden haitallista vaikutusta kuin ehkä osittain, koska ponnistellessa paino ei lähde kokonaan siitä 'vesivarastosta' joka ennen kisaa on tasapainossa. Maratonin matkalla ehkä 0.5-0.6kg lähtee hiilihydraatista (osin myös rasvasta) joka metaboloituu CO2:ksi ja vedeksi. Eli satoja grammoja painon menetyksestä ei liity veteen. Toisaalta tuo metabolian sivutuotteena syntyvä vesi (ehkä 400-500g) on lisävettä keholle eli tavallaan jos mitään muuta ei tapahtuisi kuin tuo glykogeenin palaminen (ei hikoilua) ponnistellessa niin hyvässä tasapainossa olevaan elimistöön ilmestyisi 400-500g "ylimääräistä" vettä. Lisäksi glykogeenin rakenteeseen on muuten vain sitoutuneena vettä vielä enemmän eli tuohon puoleen kiloon jopa 1,5kg vettä joka vapautuu samalla tavalla osaksi vesivarastoa. Toisin sanoen maratonin jälkeen ihmisellä voi hyvinkin olla 2kg liikaa vettä jos hän ei hikoilisi (ja menettäisi painoa) kisan aikana. Noita tarkkoja mainittuja lukuja ei nyt voida varmasti pitää ainoana ja varmana totuutena ja ihmisiä ja olosuhteita on hyvin erilaisia, mutta ne kertovat siitä että asia ei ole niin yksinkertainen kuin puntariteoria antaa olettaa. Toki jos paino laskee päälle 3kg:aa niin nesteestäkin (luultavasti myös suoloista) on todennäköisesti jo pulaa. Silti mm. elimistön sisälämpötilan nousu voi olla suurempi syy suorituskyvyn laskuun kuin veden puute.\nOlipahan reissu. Hyvin kulki alussa lämpötilaan nähden mutta 25km kohdilla rupes pahaenteisesti kiertämään mahassa. 30km kohdalla sitten eka puskareissu ja loppumatkasta vielä pari lisää. Hetken aikaa mietin jo että tekisikö "Dinizit" kun kuitenkin olin hyvällä top-10 sijoituksella, mutta eipä ollut pokkaa tehdä. Loppumatka sit oli mitä oli. Sääliks kyllä kävi yli 4h juoksijoita kun myrsky iski.\n46 minuuttia sitten, perttu kirjoitti:\nJep, ei ollut nestehukkaa kyllä. Tuon verran on ennekin lähtenyt koko matkalla. Hyvin sai juotua ja hyvin imeytyi. Hurjaa on kyllä tuo määrä mitä pystyy hikoilemaan. Olen kuitenkin yli 80kg niin ei tuo painonpudotus niin tolkuton ole. 3 päivän hiilihydraattitankkauksen aikana paino nousi miltei 3kg.\nVantaan maratonin pystyy vetämään melkein juomatta :)


Kirja KANADA - ARMOTON ERÄMAA - Partioaitta\nKANADA - ARMOTON ERÄMAA\nKirja KANADA - ARMOTON ERÄMAA\nNorjalaisen Lars Monsenin vaellus Jäämereltä Pohjois-Amerikasta Kanadan halki aina Labradorin rannikolle asti on pituudeltaan yli kahdeksan tuhatta kilometriä.\nNorjalaisen Lars Monsenin vaellus Jäämereltä Pohjois-Amerikasta Kanadan halki aina Labradorin rannikolle asti on pituudeltaan yli kahdeksan tuhatta kilometriä. Monsen kulkee sen koirineen kahdessa ja puolessa vuodessa – maailman ensimmäisenä ihmisenä.\nKulje Monsenin kanssa uskomaton eräretki, jonka aikana kohdataan mustakarhuja, jääkarhuja, hirviä ja susia. Arki erämaassa on täynnä seikkailuksi muuttuvia metsästys- ja kalastusretkiä, purevaa pakkasta, yksinäisyyttä mutta myös ainutlaatuisia intiaanien ja inuittien parissa vietettyjä hetkiä. Kirjan runsas kuvitus ja värikäs kerronta tempaavat lukijan mukaansa unohtumattomalle matkalle.


001 KAUPUNGINOSA Tilan nimi Kortteli 9903 Tontti Rakennustunnus Osoite Kirkkankankaantie 9 - PDF Ilmainen lataus\nDownload "001 KAUPUNGINOSA Tilan nimi Kortteli 9903 Tontti Rakennustunnus Osoite Kirkkankankaantie 9"\n1 Sivu 1 Hakija Telia Finland Oyj Toivonen Jari PL Rakennuspaikka Kiinteistötunnus Kaupunginosa/kylä 001 KAUPUNGINOSA Tilan nimi Kortteli 9903 Tontti 0000 Rakentamistoimenpide Tietoliikennerakennuksen yhteyteen matkapuhelinverkon pylväs Työt oltava valmiit mennessä Rakennukset Rakennustunnus Osoite Kirkkankankaantie AKAA Kaavallinen valmius Asemakaava Paloluokka Luokittelematon Lausunnot - Terveystarkastajan lausunnot Puoltaa Terveydensuojeluviranomaisella ei ole huomautettavaa maston rakentamiseen, kun se rakennetaan Säteilyturvakeskuksen ohjeen 4/2014 "Tukiasema-antennien asentaminen" mukaisesti. Kaikille uusille tukiasemille on tehtävä käyttöönoton yhteydessä standardin EN mukainen säteilyturvallisuusarvio, jolla osoitetaan, että väestön enimmäisarvot eivät ylity. Tukiasemien radiotaajuista (RF)-säteilyä voi aiheutua suuremmista ns. radio- ja teleliikennemastoista. RF-säteilyä koskevat enimmäisarvot voivat ylittyä enimmillään noin kymmenen metrin etäisyydellä suoraan antennin edessä. Väestön altistumista RF-säteilylle rajoitetaan Suomessa Sosiaali- ja terveysministeriön asetuksella (294/2002). Asetuksessa esitetyt enimmäisarvot perustuvat Euroopan unionin neuvoston suositukseen 1999/519/EY. Vastaavat enimmäisarvot ovat käytössä suuressa osassa EU-maita. Terveystarkastaja, Hanna Juhe,\n2 Sivu 2 Hakemuksen liitteet - Valtakirja - asemapiirros - julkisivupiirustus - lausunto - lausunto - muu_suunnitelma - naapurin_huomautus - naapurin_huomautus - ote_kauppa_ja_yhdistysrekisterista - patevyystodistus - sijoituslupaasiakirja - sijoituslupaasiakirja - suunnittelijan_tiedot - todistus_hallintaoikeudesta Ennakkokatselmukset ja kuuleminen Vähäiset poikkeukset PÄÄTÖS - Hankkeesta on ilmoitettu naapureille MRL 133 :n mukaisesti. Pylväs rakennetaan asemakaavan mukaiselle P-alueelle (puistoalue). Asia käsitellään kunnan poikkeamisena ennen toimenpideluvan myöntämistä. Rakennustarkastaja päättää maankäyttö- ja rakennuslain ja sen nojalla annettujen asetuksen ja määräysten perusteella myöntää haetun luvan sekä vahvistaa esitetyt suunnitelmat noudatettaviksi seuraavin ehdoin: Rakennustyötä ei saa aloittaa ennen kuin rakennustarkastaja on hyväksynyt hankkeelle: - Rakennustyön vastaava työnjohtaja - Pääsuunnittelija - Rakennussuunnittelija - Erityissuunnittelija, RAK Ennen kunkin työvaiheen suorittamista on rakennusvalvontatoimistoon toimitettava seuraavat selvitykset ja suunnitelmat: - Rakennepiirustukset Luvansaaja ja rakennushankkeeseen ryhtyvä tai vastaava työnjohtaja on\n3 Sivu 3 velvollinen tilaamaan seuraavat toimenpiteet ja katselmukset: - Loppukatselmus Rakennusta tai sen osaa ei saa ottaa käyttöön ennen kuin se on katselmuksessa hyväksytty. Rakennuttajan ja vastaavan työnjohtajan on oltava läsnä em. katselmuksissa (MRL 150 ). Tässä päätöksessä määrättyä viranomaisen katselmusta ei suoriteta, ellei sitä varten tarvittavia suunnitelmia ole riittävän ajoissa (viikkoa ennen katselmusta) toimitettu rakennusvalvontaan. Mikäli katselmuksissa on edellytetty, ennen rakennustöiden aloittamista on hakijan kutsuttava koolle aloituskokous, johon osallistuvat rakennustarkastajan lisäksi rakennushankkeeseen ryhtyvä ja vähintään: - vastaava työnjohtaja (oltava hyväksyttynä) - pääsuunnittelija - mahdolliset rakennuttajan valvojat Maankäyttö- ja rakennuslaki edellyttää, että rakennushankkeeseen ryhtyvä huolehtii rakennustyön riittävästä valvonnasta. Vastaava työnjohtaja, erityistyönjohtajat sekä hankkeeseen ryhtyvä huolehtivat e.m. valvonnasta asianmukaisesti sekä dokumentoivat työn eri vaiheisiin liittyvät tarkastukset sekä suunnitelmien toteuttamiset työnjohtajan tarkastusasiakirjoihin. Tarkastusasiakirja on ladattavissa rakennusvalvonnan www-sivuilta. Tarkastusasiakirjat tallennetaan Lupapisteeseen ennen katselmusta. Rakennustyön aloittamisesta on ilmoitettava rakennusvalvontatoimistoon. Pääsuunnittelija on DI Maunu Penttinen Rakennussuunnittelija on tekn. Pasi Hakonen Vastaava erityissuunnittelija RAK on DI Maunu Penttinen Vastaava työnjohtaja puuttuu Puuttuvat erityissuunnittelijat sekä työnjohtajat täytyy hyväksyttää ennen suunnitelmien toimittamista rakennusvalvontaan sekä ennen kyseisten rakennustöiden aloitusta. Mikäli toimenpidettä ei ole suoritettu loppuun kolmen vuoden kuluessa luvan myöntämisestä, on lupa rauennut. Lupapisteen asiointitunnus on LP Muut lupaehdot Rakennuslupa on lainvoimainen vasta poikkeamisluvan lainvoimaisuuden jälkeen. Poikkeamisluvan lainvoimaisuus alkaa Rakennustuotteen kelpoisuuden toteaminen on varmennettava vastuuhenkilön nimikirjoituksella rakennustyön tarkastusasiakirjaan ennen rakennustuotteen asentamista rakennuskohteeseen. Rakennustyön vastaavan työnjohtajan tulee huolehtia siitä, että rakennustyömaalla on käytettävissä ajan tasalla oleva rakennustyön tarkastusasiakirja (MRA 73 ). Päättäjä Henri Salonen, vastaava rakennustarkastaja\n4 Sivu 4 Päätöksen antaminen Annettu julkipanon jälkeen\n5 Sivu 5 OIKAISUVAATIMUS Päätökseen tyytymättömällä on oikeus saada asia elinvoimalautakunnan käsiteltäväksi. Oikaisuvaatimusaika: 14 päivää Oikaisuvaatimus on tehtävä kirjallisesti asianomaiselle lautakunnalle tai viranhaltijalle 14 päivän kuluessa luettuna päätöksen antamispäivästä tätä päivää lukuunottamatta. Jos oikaisuvaatimusajan viimeinen päivä on itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimusasiakirjat toimittaa ensimmäisenä sen jälkeisenä arkipäivänä. Omalla vastuulla oikaisuvaatimusasiakirjat voi lähettää postitse tai lähetin välityksellä. Postiin oikaisuvaatimusasiakirjat on jätettävä niin ajoissa, että ne ehtivät perille oikaisuvaatimusajan viimeisenä päivänä ennen viraston aukioloajan päättymistä. Oikaisuvaatimus osoitetaan elinvoimalautakuntaan ja toimitetaan kunnan rakennustarkastajalle. Osoite: Akaan kaupunki Elinvoimalautakunta postiosoite: PL 34, Akaa


Takaamattomat Cash Lainat - Suljetaan Your Taloudellinen - Yugioh PBF\nForum Yugioh PBF Strona Główna » Zapisy » Takaamattomat Cash Lainat - Suljetaan Your Taloudellinen\nTakaamattomat Cash Lainat - Suljetaan Your Taloudellinen\nJuuri kun Konferenssi edellä näkökohdat , kautta apua palkkapäivä lainat velallisten voimin saavutettavuus jopa lähes 1500, joka on maksettava takaisin sisäpuolella ajanjakson 2 - kk . joulunaika nopea henkilökohtaiset lainat sattuvat olemaan varta sopusoinnussa tällä kaudella sekä toiminta tyyppi mielessäsi [url="http://kulutusluotto.tumblr.com"]kulutusluotto 700e[/url] käyttö alhaisin ajanjakson 18 pitkään . alussa näön , Kiinan vastaamaan taloudellinen katastrofi katseltua halpa . Ne voivat olla yleistymässä ja he ovat alettu Suosituimmat .\nKaikissa tapauksissa kun yrittää saada henkilökohtainen laina sinun pitäisi olla 18. vuotta tai kypsä. Ne luo paljon hyviä asioita ihmiset tarvitsematta riippumattomasti koteihin . Se on yleensä käytetyt liittyvät aikaa talousarvio ensisijaisesti arvioidaan ja aikaa kuin laaja - lopussa pankkilaina on saavutettu . Myös voit wait ja mennä ilman tarvetta sähkö useita päiviä kunnes you tekevät maksaa tarkastus ja toive ne ei leikata sammuta juuri ennen all-around ja maksaa pois kulut . Näkyvät terve käyttöä luotonanto vaihtoehtoja ja lajikkeet ja yhdistäminen luotto velka tai maksaa pois kortit tai maksatuksen auto laina . Vaikka kulut voidaan lisääntyi kanssa 2. asuntolaina , yourrrre vielä on kyky kahdeksantoista, olet laina [url="http://pikavippiluottotiedottomal101le.webs.com"]pikavippiluottotiedottomal101le.webs.com[/url] pikaista Lyhytaikaisten lainojen ovat erityisesti kehitetty niille, jotka ovat sairastumatta alle keskiarvon luotto historiallinen menneisyys . Kumpikaan kirjailija ei artikkelin kirjoittaja todennäköisesti vastuuseen kaikki polttava tai vammat , joka sisältää vaikka ei vain erityisten , välillisiä , toissijainen tai muu ongelmia , tuomat tiedot sisälsi tässä . Ne eivät ole vain meidän mallit ja reps he itse .\nJälleen lainanantaja on Provident, ne tarjoavat edessä kynnyksellä pankkilainaa yksilöiden alle keskiarvon luotto mitä tämä tarkoittaa joku koskee kotiovellesi kerran viikossa Kunkin kuukausi rakentaa maksut . Voit aquire kauppias laina tai kauppias luottokorttien tilejä niiden myymälä by Ottaa lievittää . Tämä suunnitelma on hyvä ostajia jotka varmasti ovat kärsii äkillinen lääketieteen kustannuksella tai vammoja kun 30 päivää pysäkki . Tämä väistämättä ehdottaa määrä mahdollisuus huomattavasti parempi ja vastaavasti , kunnon itsevarmuus irti laina kauppiaat on pienempi . Hakeminen palkkapäivä lainat myös erittäin vaivatonta. Aina sinulla luottotiedot alkaen messut tai heikko vaihdella, se erittäin hyvä idea saada teidän record hyvin ennen matkustaminen lainanantajat [url="http://lainaaheti101.wordpress.com"]lainaaheti101.wordpress.com[/url] allekirjoitus lainat ja taalaa 20.000 yleensä ole helposti saatavilla mahdollisuuksiin hakijoita kanssa epäsuotuisa luottoluokitukset arvostelut tai suuri luotto velka kuormien . Tämä voi olla tapa lupaus henkilö maksaa pois kokonaismäärä .\nVarsin harvat rahoitus asiantuntijat kuvitella, että meidän seuraava hyvä rahoitus kupla on keskiasteen koulutus teollisuus . Tarpeetonta sanoa , tämän on oltava fantastinen uutinen henkilöille, jotka ovat hardcore raha ja vaativat rahaa nopeasti ilman mahdollisesti uhraamatta talon. Kun olet väsynyt unet sekä on oman house todella sinun täytyy määritellä hyvä lainanantaja. Totuus on maksut ja ajoneuvojen palautus voi olla ylivoimainen, mutta avustuksella autojen korjaus rahoitus , saatat yksinkertaisuus vaaraa rasitusta kanssa teidän lompakon . asiakkaat tarvitse kuorma lainahakemuksen muodossa tarvitaan pisteet [url="http://lainaa2000.webgarden.com"]lainaa heti 2000[/url] se hankkivat ajoissa joka yleensä voi hyvinkin olla vain 24 tuntia . Elect katsomaan pienyritys henkilökohtainen laina, mitä tapahtuu, jos ole on maksa paljon tuloja ja sinä hallita tämän saavuttamiseksi se alkaen takataskussa. Mikä on äärimmäinen vaikeuksia kuin konkurssin tai kiinteistöjen sulkemiseen oman raportti on erityisen vahingollista oman suurin raportti ja ne ovat kunkin ongelmia todennäköisimmin kehittää pieni luotto pisteet .\nSinun täytyy perustaa yhtä paljon kautta lähettäjän of mukaisesti uusimmat paystub. Vaikka vertaamalla vuosikorko kahden rahoitustuotteiden täsmälleen sama arvo yli erillistä väliajoin , näyttää siltä, ??että löydät paljon paremmin tarjous jos et coppied käteistä pidempään aikaväli .


KTM 350 EXC Sixdays 350 cm³ 2018 - Nurmijärvi - Moottoripyörä - Nettimoto\nHyväkuntoinen rekisterissä oleva Siximalli ! - ajettu 172 tuntia / 5354 km - uudet renkaat alla - ketjut + rattaat ajettu 15 tuntia Mäntä + nokkaketju uusittu ja iskarit huollettu eteen + taakse 157 tunnin kohdalla LA-Racingissa. ( kuitit on ) Siisti pyörä , kysy tarkemmin! Näytöt etukäteen sovittaessa. myynti@racingbike.fi / 050-3005745\nHyväkuntoinen rekisterissä oleva Siximalli !\n- ajettu 172 tuntia / 5354 km\n- ketjut + rattaat ajettu 15 tuntia\nMäntä + nokkaketju uusittu ja iskarit huollettu eteen + taakse 157 tunnin kohdalla LA-Racingissa. ( kuitit on )\nSiisti pyörä , kysy tarkemmin!\nmyynti@racingbike.fi / 050-3005745 Piilota »\nNettimoto ID 2664462


Tekeekö raha sinut onnelliseksi? - On my way\nSiinä kysymys jota meistä jokainen on varmasti elämänsä aikana pohtinut enemmän tai vähemmän. Osalla on asiaan selkeä kanta ja toisilla taas ehkä ajatuksen tasolla ”selkeä” mutta sitten käytäntö sotii omaa ajatusmaailmaa vastaan. Älkää kysykö mitä tarkoitan tuolla vaan kehoitan katsomaan ympärille…\nMinulle itselleni raha on aina ollut kulutushyödyke, valuutta jolla pystyn elättämään itseni, tekemään asioita, matkustamaan ja ostamaan vaatteita, sekä muita tarpeita. En ole koskaan ollut kovin saita enkä toivottavasti tule olemaankaan. Itse en jaksanut edes opiskeluaikoina juosta tarjousten perässä tai pihistää muutamasta eurosta mutta silti pärjäsin. Otin opintolainan ja kävin työssä, siinä ratkaisu siihen ettei edes opiskeluvaiheessa tarvitse elää matti kukkarossa. Joku voi tuomita mutta se oli oma ratkaisuni ja tyytyväinen siihen olen edelleenkin. Nykyään, kun käy palkkatyössä sitä on ihan hyvin toimeentuleva enkä itse koe jääväni mistään paitsi. Saan joka kuukausi rahaa, pystyn hoitamaan pakolliset menot, säästämään vähän sukan varteen ja vielä ostamaan haluamiani asioita. Tämähän on idyllinen tilanne, ainakin itselleni.\nValehtelisin kuitenkin jos sanoisin, että raha ei tuo onnellisuutta. Minullakin on nimittäin ollut elämässä tilanteita joissa raha on ollut tiukalla tai jostain on pompsahtanut yllättäviä laskuja tai muuta. Nuo tilanteet ovat stressaavia. Minulle tosiaan varmaan siksi, että en ole oikein koskaan oppinut elämään todella, todella niukilla. En osaa nuukailla. Eli kyllä se tietynlainen hyvä rahallinen toimeentulo tuo turvaa ja sitä kautta onnellisuutta. Itse ainakin olen stressittömämpi jos tiedän ettei seuraavassa kuussa tarvitse maksaa puolta palkasta johonkin laskuun… Vaikka se raha tuo tiettyä onnea, en ole kuitenkaan ihminen joka olisi ”ostettavissa”. Itse tiedän niin valitettavan monta ihmistä, jotka ovat jopa ihmissuhteissa sen vuoksi, että voivat vaan nauttia rahan tuomista eduista. Itse en perusta tuollaisiin arvoihin laisinkaan ja aina ihmettelenkin miten nuori ihminen voi jäädä tuon kaltaiseen elämäntilanteeseen? Mielestäni materiaan elämänsä kiinnittäminen ja pohjan rakentaminen ei ole kestävää. Jos miettii elämää kokonaisuutena, on se mammona loppupeleissä niin katoavaa. Mitään me ei täältä kuitenkaan mukaan saada.\nEn kuitenkaan tarkoita tällä sitä, että mitään ei kannata ostaa koska kaikki katoaa. Ostanhan itsekin asioita ja haluan ostaa. Kirjoittelin taannoin säästämisestäkin, eli se hurjien summien kerääminen pankkitilille ei ole oman elämäni tavoite. Jos rahaa on, mielestäni siitä on myös ihana nautiskella. Mulle esimerkiksi hurja omaisuus ei toisi onnea, tiedän sen. Villi veikkaukseni tosiaan onkin, että vaikka minulla olisi miljoona pankkitilillä en olisi sen onnellisempi. Tietynlainen toimeentulo tuo onnellisuutta ja helpottaa asioita mutta liika on liikaa. Musta on myös ikävää huomata mitä liiallinen raha tekee ihmisille. Aika harva oikeasti todella rikas on nöyrä ja tasa-arvoa kannattava ihminen. Raha on tavallaan vähän kuin esimerkiksi alkoholi. Se saattaa tehdä riippuvaiseksi, muuttaa ihmistä ja siitä saattaa väärin käytettynä olla todella paljon haittaa itselle ja ympäristölle. Tietenkään ei saa yleistää mutta mitä ilmeisemmin useammille mieletön määrä rahaa tuo vaan hankaluuksia elämään.\nNiin. Se on fifty fifty.\nTekeekö raha sinut onnelliseksi? Heräsikö ajatuksia?\nAvainsanat: ajatuksia lifestyle pohdinta raha yleinen\nALMOND – Dark choco\n8 vastausta artikkeliin “Tekeekö raha sinut onnelliseksi?”\nTässä muutamankin kuukauden jo vietettyäni työttömänä ja todella pienillä ”tuloilla” (koska TE-toimisto ja Kela!!!) olen huomannut, että ei se itse raha onnelliseksi kuitenkaan tee. Olen toki tottunut myös elämää suhteellisen pienillä tuloilla, koska ennen työttömyyttäni olen opiskellut ja päättänyt silloin olla ottamatta lainaa. Olen siis koko tähänastisen aikuiselämäni elänyt aina Suomen köyhyysrajan alapuolella, ja hyvin olen porskuttanut menemään. Mutta… Jos en nyt olisi näin onnellisessa tilanteessa, että avomieheni voi tällä hetkellä pelkillä omilla tuloillaan elättää meidät molemmat, olisin/olisimme varmast jo katuojassa. (Olemme siis muuttaneet pieneltä paikkakunnalta pääkaupunkiseudulle) Raha ei siis tuo välttämättä onnea, mutta se on välttämättömyys, jotta mahdollisuus onneen on. Kuulostaa ehkä ikävältä ajatustavalta, mutta näiden kuukausien aikana olen huomannut, että ilman rahaa ei ole mitään. Et voi maksaa vuokraa/lainaa, sähköä, puhelinlaskua, nettiä, RUOKAA yms. kaikkea, mikä itselleni tuo turvaa arkeen ja sitä kautta onnellisuutta. Ja tässä lueteltuna vasta ns. välttämättömyydet. Summa summarun, raha itsessään ei tuo itselleni onnea, mutta raha mahdollistaa onnellisen elämän.\nTotta, raha tuo mahdollisuuksia tehdä asioita vaikka ei suoranaisesti onnea. Olen myöskin samaa mieltä siitä, että ilman rahaa ei pärjää. Hyvin samoilla linjoilla siis kanssasi ja luulen, että tämä lienee ihan terve ajattelutapa. :)\nRaha varsinaisesti? Ei. Mutta se mitä rahalla saa, kyllä.\nRahalla saa parhaan terveydenhuollon, vaikkapa bodylajeja harrastavana parasta puhdasta ruokaa, voit harjoitella parhaimmilla saleilla tai vaikka parhaimmaksi katsomassasi maassa. Siinäpä ensimmäisenä sivuston teemaan sopiva esimerkki. Näin lyhyesti siis tiivistettynä, rahalla voit siis käytännössä kuoria koko kerman maailman päältä käyttöösi, ilman, että joudut tekemään läheskään niin paljon kompromisseja kuin rahattomana. Raha on hyvä renki, mutta huono isäntä.\nNiin, rahalla saa ja hevosella pääsee. :) Kun on rahaa on elämä helpompaa, ainakin jos rahaa on sopivissa määrin. Jos puhutaan taas hurjista summista saattaa se jopa olla riesa. Hyvin samoilla linjoilla siis kanssasi, ilman rahaa elämä on hankalampaa.\nNiin, ajattelen ehkäpä hyvin samoin kanssasi. Raha ei tee onnelliseksi ainakaan yksinään, mutta kyllä se elämää helpottaa ja siten vaikuttaa onnellisuuteenkin. Kuitenkaan myöskään rahattomuus/tiukkuus ei yksin tee onnettomaksi…\nKyllä Outi, juurikin näin. :)\nItse laskin juuri joku päivä sitten että jos saan joka kk pelkän peruspalkan ilman lisiä, jää käteen ALLE puolet siitä kk-palkasta. Verot, eläkemaksut, liiton jäsenmaksu, ne syö yllättävän paljon. Lisäksi mulla menee vuokra suoraan palkasta kun asun työsuhdeasunnossa. Okei, jos tuota vuokraa ei menisi, niin jäisihän paljon enemmän. Mutta kuitenkin, kuulostaa silti jotenkin karulta. Alkaa kummasti viikonloppuvuorot maistua noiden laskelmien jälkeen :D Välillä tuntuu että palkkaa saisi tulla paljon enemmän, että voisi tehdä kaikkea mitä haluaa. Mutta sitten ajattelen että pääasia että olen terve, on katto pään päällä ja voita leivän päällä. Voisi sitä huonomminkin mennä.\nOlipa hyvä postaus. Aihe on sellainen, että itselläni se pyörii usein päässä ja suhteeni rahaa on vähän ongelmallinen.\nTulen vaatimattomista oloista ja perheeni oli aikoihaan hyvinkin tiukoilla. Asuttiin kuitenkin varakkaalla alueella ja itseäni hävetti kovasti olla köyhä, kun kaikillla luokkakavereilla oli oikeastaan mitä lapsena voi haluta: pleikat, kännykät, mahdollisuus harrastaa ja mennä kesäleireille. Itselläni ei ollut noista muita, kuin ilmaisia harrastuksia.\nMyöhemmin tilanne sitten muuttui, kun teini-ikäisenä perin kummitädiltäni asunnon ja rahaa. Nykyään ei hävetä enää taustani. Olen todella säästäväinen rahan suhteen ja teen myymälätyötä sillä 10e tuntipalkalla ihan kuin tekisin muutenkin. En koe olevani nykyään onnellisempi kuin ollessani vähävaraisempikaan. Ero on kuitenkin se, että nyt minulla on mahdollisuuksia: mahdollisuus valmennuskurssiin, Intian reissuun ja vaikkapa terapiassa käytiin.\nAnteeksi tämä avautuminen – lähinnä haluaisin kuulla mielipiteitä tästä ja jakaa omiani. Ihanaa kevättä <3


Suomi on lainasanatutkimuksen suurvalta | VIRITTÄJÄ-BLOGI\nUralilaisista kielistä ei ole säilynyt kovinkaan vanhoja kirjallisia lähteitä, toisin kuin monista indoeurooppalaisista kielistä, joista ne ovat saaneet sanoja. Siksi uralilaisten kielten historiaa on tutkittu juuri lainasanojen valossa jo toistasataa vuotta. Tämän ansiosta lainansanatutkimus on Suomessa kehittynyt metodisesti pidemmälle kuin ehkä missään muualla maailmassa. Kehitys ei kuitenkaan ole ollut suoraviivaista.\nLainasanatutkimuksen klassinen aika\nVirittäjän perustamisen aikoihin 1800-luvun lopulla lainasanatutkimus oli uusi merkittävä tutkimusala, joka itse asiassa sai alkunsa juuri itämerensuomalaisten kielten kontakteja tutkineen tanskalaisen Vilhelm Thomsenin väitöskirjasta vuonna 1869. Thomsen huomasi esimerkiksi suomen metsä-sanan balttilaislainaksi, jota latviassa vastaa mežs ’metsä’ ja liettuassa medis ’puu’.\nLainasanatutkimuksesta tuli 1900-luvun vaihteen Suomessa huippututkimusta. Alkuaikojen merkittäviä tutkijoita olivat esimerkiksi useita eri lainakerrostumia tutkinut Emil Nestor Setälä, slaavilaisiin lainoihin keskittynyt Jooseppi Julius Mikkola sekä slaavilaisia ja balttilaisia lainoja tutkinut Jalo Kalima.\nVaikka uralilaisten kielten tutkimusta pidettiin itsenäistyneessä Suomessa tärkeänä, painui lainasanatutkimus 1920–1930-luvuille tultaessa taka-alalle ja pysytteli siellä 1970-luvun alkuun saakka. Monien tutkijoiden mielestä lainoja oli löytynyt jopa liikaa, eikä niitä haluttu hakea enempää. Tutkijat suosivat mieluummin omaperäisiä selityksiä suomen ja muiden uralilaisten kielten sanoille. Metsäkin yhdistettiin unkarin sanaan messze ’kaukana’, isosta merkityserosta huolimatta. Ilmeistä on, että asenteenmuutos ei johtunut pelkästään kielitieteellisistä syistä, vaan ”omaperäisyyden” vaalimisen takana piili myös ideologinen tarve nähdä suomen kieli puhtaana.\nLainasanatutkimus koki Suomessa 1970-luvulta alkaen uuden tulemisen, ja monet merkittävät havainnot julkaistiin Virittäjässä. Renessanssi kytkeytyy erityisesti Jorma Koivulehtoon. Koivulehto tutki ensin itämerensuomalaisten kielten germaanisia lainasanoja, mutta löysi sittemmin paljon myös balttilaisia, indoiranilaisia ja muita varhaisia indoeurooppalaisia lainasanoja ulottaen tutkimuksensa myös muiden sukukielten lainakerrostumiin. Koivulehto todisti esimerkiksi metsän balttilaislainaksi osoittamalla sille balttilaisen kantamuodon, joka sopii yhteen lätin ja liettuan sanojen kanssa. Ennennäkemättömän laajan tutkimustyönsä ansiosta hän sai lainasanatutkimuksen nousemaan siitä suosta, johon se oli vajonnut, ja lopulta myös onnistui uudistamaan koko kielihistorian tutkimusta.\nLainasanatutkimus voi Suomessa edelleen hyvin: alalta on Suomen yliopistoissa suomen kielen ja fennougristiikan oppiaineissa on valmistunut 2000-luvulla useita monografioita. 2000-luvun Virittäjässä ei lainasanatutkimus kuitenkaan ole ollut entiseen tapaan esillä. Näin Virittäjän juhlavuonna toivomme, että lainasanatutkimus löytää lehdestä paikkansa myös tulevaisuudessa.\nSampsa Holopainen ja Santeri Junttila\nSampsa Holopainen työskentelee post doc -tutkijana Itävallan tiedeakatemian APART GSK-apurahalla Wienin yliopiston suomalais-ugrilaisten kielten laitoksella. Santeri Junttila on etymologian tutkija, joka tällä hetkellä työskentelee Greifswaldin yliopistossa Saksassa.\nLue lisää lainasanatutkimuksesta Virittäjässä ja muualla Virittäjästä 4/2021. Artikkeli on Virittäjän tilaajille vapaasti luettavissa. Muut pääsevät tutustumaan artikkeliin 12 kuukauden kuluttua sen julkaisusta.


Robert Pattinson: Vihaan lempinimeäni! - MTV.fi\nRobert Pattinson: Vihaan lempinimeäni!\nLifestyle > Lifestyle Julkaistu 12.06.2012 19:00\nHollywood-tähti Robert Pattinson pitää monista asioista, mutta ei median hänelle antamasta lempinimestä. Lempinimeään inhoaa myös näyttelijä Scarlett Johansson.\nNäyttelijä Robert Pattinson, 26, pitää monista asioista: kitaransoitosta, tyttöystävästään Kristen Stewartista… mutta jos hän jostain ei pidä, niin ainakaan ympäri mediaa pyörivästä lempinimestään.\nPattinson kertoi hiljattain The Guardianin haastattelussa hypystään Twilight-elokuvien parista dramaattisempiin rooleihin ja paljasti samalla, mikä Twilightin myötä sai tähden näkemään punaista.\n– Kun sain tämän roolin, joka ikinen julkaistu artikkeli puhui R-Patzista. "R-Patzin taistelu uskottavuuden puolesta!" En ymmärrä ketkä keksivät tämän "R-Patz"-nimen. Haluaisin kuristaa heidät, Pattinson kertoo.\nHän ei ole ainoa Hollywood-tähti, joka pitää julkista lempinimeään kaikkea muuta kuin hellyttävänä. Aiemmin tänä vuonna näyttelijä Scarlett Johansson kertoi USA Todaylle vihaavansa ScarJo-lyhennettä nimestään.\n– Se on kamalaa. Laiskuutta… eivätkö ihmiset todella pysty sanomaan koko nimeä? Se on yksinkertaisesti omituista… Miksei Cate Blandhettia kutsuta "CaBlaksi"? Miksi minun pitää kestää nimeä ScarJo, Johansson päivitteli.\nRobert Pattinson: Minua ei haittaa näytellä alasti!\nRobert Pattinson hempeilee: Seksi ja tunteet kulkevat käsi kädessä!


Yhdysvallat evakuoi lähetystöjään - MTVuutiset.fi\nYhdysvallat evakuoi lähetystöjään\nJulkaistu 14.08.1998 21:03\nYhdysvallat evakuoi tänään lähetystöjään eri puolilla maailmaa. Varotoimiin ryhdyttiin nyt, kun viikko on kulunut Keniassa ja Tansaniassa tehdyistä pommi-iskuista, joissa kuoli yli 250 ihmistä.\nAlbanian pääkaupungissa Tiranassa Yhdysvaltain suurlähetystön henkilökunta päätettiin - avainhenkilökunta lukuunottamatta - lähettää kotiin sen jälkeen, kun Yhdysvaltain oli julkisuudessa sanottu olleen osallisena ääri-islamilaisten pidättämiseen Albaniassa.\nMalesiassa Yhdysvaltain suurlähetystön henkilöstöä pyydettiin pysyttelemään kotona, koska terrori-iskun vaaran katsottiin olevan muslimien rukouspäivänä tänään tavallista suurempi. Yhdysvaltain ulkoministeriö sanoi tiistaina saaneensa vihiä amerikkalaiskohteisiin kohdistuvista hyökkäysuhista Egyptissä, Malesiassa ja Jemenissä. Yhdysvaltain Bernin-lähetystö Sveitsissä ja Yhdysvaltain konsulaatti Rio de Janeirossa Brasiliassa puolestaan evakuoitiin pommiuhkausten takia.\nMyös Tansanian hallinnollisessa pääkaupungissa Dar-es-Salaamissa evakuoitiin tänään toimistorakennus, jossa sijaitsee Yhdysvaltain hallituksen toimisto. Epäilykset heräsivät, kun koko rakennuksesta vain amerikkalaisten toimiston sähköisesti toimivat ovet olivat jumissa. Toimisto tarkistettiin ennen kuin työntekijät päästettiin sisään.\nSamanlainen kuin Oklahomassa\nNairobissa tuhoa tehnyt pommi oli ilmeisesti rakenteeltaan samanlainen kuin Oklahoma Cityssä vuonna 1995 räjähtänyt pommi, joka tappoi 168 ihmistä. Nairobin iskua tutkivat asiantuntijat löysivät pomminsirpaleista vastaavanlaisia jälkiä, CNN-uutiskanava kertoi tänään.\nViitteitä on siitä, että räjähde olisi koostunut ammoniakkinitraatista ja polttoöljystä niin kuin Oklahoma Cityn pommin tapauksessa. Pommin jäänteet siirretään viikonvaihteessa Yhdysvaltoihin liittovaltion poliisin FBI:n tutkittaviksi. Yhdysvaltain ulkoministeri Madeleine Albright sanoi tänään matkustavansa Keniaan ja Tansaniaan viikonloppuna vieraillakseen räjähdyspaikoilla.


Osa #.: MS00384\nSuurivolyymisiin tarpeisiin rakennettu Lexmark X736de -värimonitoimilaite tarjoaa loistavan laadun, alhaiset tulostuskustannukset, nopean tulostuksen ja tuottavuutta parantavia ominaisuuksia kuten kaksipuolisen skannauksen.\nEdistyneisiin kopiointitoimintoihin kuuluvat välikopiot, joiden avulla voidaan keskeyttää hetkellisesti pitkät tulostusajot, henkilökorttikopiointi, jolla voidaan kopioida henkilökortin molemmat puolet yhdelle sivulle ja mallikopiointi (edellyttää kiintolevyä), jolla voidaan esikatsella tulostustyötä. Kaikki tämä ja joustava, viimeisintä teknologiaa edustava tietoturva, jonka avulla voit vaivatta ottaa toimintoja käyttöön tai poistaa ne käytöstä.\nSäädä työnkulkusi isommalle vaihteelle\nErinomainen tulostuslaatu ja käsittelyvoima, tulostaa jopa 33 sivua minuutissa ja sisältää näppäriä ominaisuuksia, kuten kaksipuolinen skannaus ja miellyttävä värikosketusnäyttö sekä ratkaisuille valmis kehys. Säästä paperia sisäänrakennetun kaksipuolisen tulostuksen avulla ja vähennä sivukohtaisia kuluja Lexmarkin suurikapasiteettisten värikasettien avulla ― jopa 12 000* mustavalko- ja 10 000* värisivua. (*ISO/IEC 19798 -standardin mukaisesti ilmoitettu riittoarvo.)\nLexmark X736de -värilasermonitoimitulostin\nX736 1 vuoden huolto paikan päällä, uusinta


Hankkeena ”Päärata+” päättyi, mutta työ jatkuu: ”Ilman päärataa Suomi pysähtyy – se on valtasuoni maamme” - Päärata\nHankkeena ”Päärata+” päättyi, mutta työ jatkuu: ”Ilman päärataa Suomi pysähtyy – se on valtasuoni maamme”\nJouni Koskela, Päärata+:n hankkeen projektipäällikkö, edunvalvontapäällikkö, Pirkanmaan liitto\nVuonna 2011 aloitti Pirkanmaan liiton vetämänä laaja-alainen kehittämishanke Bothnian Green Logistic Corridor. Sen loputtua vuonna 2014, aloitti Pirkanmaan liiton johtamana edunvalvonnallinen päärataryhmä. Sen keskeisenä työnä on ollut vaikuttaa pääradan ja sen liityntäyhteyksien osalta sekä kansalliseen että EU:n valmisteluun ja päätöksentekoon. Päärataryhmä jatkaa työtään edelleen.\nKesäkuussa 2017 Länsi-Suomen – Pirkanmaa, Kanta-Häme, Etelä-Pohjanmaa, Pohjanmaa, Satakunta ja Keski-Suomi – maakuntien puheenjohtajistot esittivät kannanoton ”Tunnin junat Länsi-Suomeen”. Tältä pohjalta kokoontuivat ensin maakuntajohtajat ja sitten maakunnan liittojen edunvalvojat ja liikenneasiantuntijat. Kuuden maakunnan raideliikenneyhteistyö tiivistyi siten, että samana syksynä syntyi ”Päärata+”. Tältä pohjalta on syntynyt esityksiä, tilaisuuksia, tapaamisia, monia muita vaikuttamisia ja myös Länsi-Suomen yhteinen liikennestrategia. Tämä Päärata+:n valmistelu-, viestintä- ja edunvalvontatyö jatkuu edelleen.\nPirkanmaalla syntyi tarve panostaa pääratatyöhön sekä omassa maakunnassa että laajemmin koko Länsi-Suomessa. Pirkanmaan liitto aloitti EAKR-rahoituksella Päärata+:n hankkeen 1.10.2018. Lähes 3-vuotinen hanke päättyy nyt kesäkuun lopussa.\nMitä hankkeessa on tehty? Mitä on saatu aikaan? Miten pääratatyö jatkuu hankkeen jälkeen?\nHanketyössä on parannettu tiedontuotantoa, tiedon lisäämistä ja levittämistä. Länsi-Suomen yhteisen liikennestrategian lisäksi on tehty useita selvityksiä, on markkinoitu ”Rakastu raiteisiin” -kampanjalla uusia Tampereen seudun lähijunaliikenteen M-junia, on tuotettu materiaalia tapaamisiin, neuvotteluihin, mainontaan ja tilaisuuksiin, on osallistuttu asiantuntijoina liikenneviranomaisten selvityksiin, on tehty esityksiä ja annettuja lausuntoja niin kansallisesti kuin EU-tasolla.\n”Mediajuna” järjestettiin Helsingistä Tampereen kautta Seinäjoelle, pääratakeskustelu Suomi-Areenalla Porissa, Hämeenlinnan Verkatehtaalla ja Youtube-kanavalla Pääratastudio, pohjustettiin kansainvälisen ydinverkkokäytävätilaisuuden valmistelu, ja onpa nyt myös olemassa Pääratalaulu kansantaitelija Mikko Alatalon tekemänä ja esittämänä. Päärata.fi -sivusto tarjoaa ajankohtaista tietoa jatkossakin.\n7+7 eli tuloksia ja jatkumoa\nPääradan ydinverkkokäytävästatuksen saaminen: pohjoinen ulottuvuus Helsinki–Hämeenlinna–Tampere–Seinäjoki–Oulu–Tornio tuli Pohjanmeri–Itämeri -ydinverkkokäytävän jatkeeksi.\nParannukset Suomen esityksiin eurooppalaisen liikenneverkon TEN-T-suuntaviivauudistukseen.\nLänsi-Suomen yhteisen liikennestrategian valmistaminen ja sen seuranta- ja koordinointityöstä sopiminen.\nValtakunnallisen 12-vuotisen liikennejärjestelmäsuunnitelman ja siihen liittyvän 8-vuotisen investointiohjelman sisältöihin on saatu Länsi-Suomen suuraluekuvaus, painotukset pääradan kehittämisen tärkeydestä ja erityisesti Tampere–Helsinki -yhteysvälin välityskyky- ja palvelutasopuutteiden parantamiskirjaukset.\nM-junat tulivat Tampereen seudun lähijunaliikenteeseen.\nMarkkinoinnin keinoin on luotu Päärata+:n identiteetti.\nYhteistyö ja yhteistoiminta-alustat ovat vahvistuneet.\nPääratatyö liityntäyhteyksineen Pirkanmaalla ja muissa maakunnissa jatkuu hyviksi koetuilla yhteistyöfoorumeilla.\nVaikutetaan yhteisesti poliittisessa päätöksenteossa hyväksyttävään investointiohjelmaan.\nVaikutetaan yhteisesti Väyläviraston suunnitteluohjelmaan ja perusväylänpidon ohjelmaan.\nVaikutetaan yhteisesti valtion talousarvioihin päärataa ja sen liityntäyhteyksiä koskevissa määrärahoissa.\nVaikutetaan yhteisesti edelleen sekä kansallisesti että EU:ssa TEN-T -suuntaviivauudistukseen.\nVaikutetaan yhteisesti sekä kansallisesti että EU:ssa CEF2-rahoitushakuihin.\nYlläpidetään yhteyksiä Suomi-rata -hankeyhtiön kanssa.\nÄäntä tarvitaan – ”piiskaten ja kuiskaten”\n1800-luvun lopulla Suomeen hankittiin amerikkalaisia ns. Villin lännen vetureita, joissa oli erittäin kova vihellysääni. Kansa nimitti ne ”Ristuksen piiskaajiksi”. On myös kerrottu, että kun ”piiskaaja” saapui Hangon radalta Hyvinkäälle, niin sen pillin ääni kuului nykyisellä pääradalla aina Riihimäelle saakka.\nTällaista piiskaääntä tarvitaan nytkin, jotta äänemme ja pääratasanomamme kuuluu Pirkanmaalta ja Länsi-Suomesta Helsinkiin ja laajemmallekin, aina Brysseliin saakka. Sitä tarvitaan niin, että jatkossa 7+7 on vähintään 7×7 kuten erään laulun sanoissa, mutta mielellään vanhan Raamatun käännöksen mukaisesti jopa 70×7.\nIlman hankettakin työ jatkuu ”niin piiskaten kuin kuiskaten”!\nKiitokset kaikille Päärata +:n hankkeessa työtä tehneille ja hyvässä yhteistyössä sisältöön ja tuloksiin vaikuttaneille.


Veetin KOLMAS Venekesä: Ja loput lomapäivät juhannuksen vietossa Halvägstearnassa\nJa loput lomapäivät juhannuksen vietossa Halvägstearnassa\nTorstai iltapäivällä sitten saatiin Tony ja Jenny kyytiin ja lähdettiin Juhannuksen viettoon sinne NPS:n saareen Halvägstearnaan.\nMami ja faija ovatkin viettäneet siellä jo useamman juhannuksen, oiskohan tää ollut niiden neljäs...? Siellä on aina niin kiva porukka juhannuksena, että sinne on hauska mennä. Niin kuin nytkin!\nLandattiin Halvikseen joskus puoli yhdeksän aikaan illalla, meekialainen alkoi jo olemaan melkosen väsy, mutta iloinen vastaanottokomitea laiturilla sai mut taas hetkiseksi piristymään. Terkut vaan kaikille Halviksessa olleille uusille ja vanhoille tuttavuuksille, jotka jaksaa blogia lukea :)\nIltasoittokin saatiin oikein torvella ja sen jälkeen meekialainen sammahtikin ihan totaalisesti.\nAi niin, ja menomatkalla muuten tapahtui jotain jänskää! Vierelle ajoi rajavartioston kumivene ja ne tsekkas meidän pelastusliivit ja faija joutui puhaltamaan johkuin vappupilliin tai semmoseen. Ja sit ne lähti siitä niin hirveellä forsella eteenpäin, et meekialainen ihan säikähti sitä pärinää. Oli aika äijätouhua, vaikka puhalluttaja olikin nainen. Eka kerta faijan veneilyhistoriassa, että puhallutettiin, tai ylipäätänsä pysäytettiin. Ne muuten tekivät saman kolmelle muullekin purjeveneelle siinä meidän lähistöllä.\nHalviksessa grillailtiin ja vietettiin Jussia saunoen, laulaen ja höpsötellen. Oli noilla aikuisilla ollut juhannuskokkokin, mut emmää jaksanut valvoa. Mami ylistää jälleen kerran laadukkaita Philipsin itkuhälyttimiämme!\nJuhannuspäivänä meidän veneessä oli vähän väsynyttä väkeä, kai noi vanhukset oli syöny/juonu jotain vähän pilaantunutta tai jotain, emmä käsitä mikä niitä vaivas! Faija kyl viritteli mulle uima-altaankin laiturille, mutta sitten alkoi niin kova tuuli, etten enää tarennutkaan mennä sinne pulikoimaan.\nTuuli yltyi niin kovaksi että jouduttiin vähän tarkistelemaan veneiden kiinnityksiä, kun laiturista irtos sellanen kiinnityssydeemi ja meidän ja naapureiden saalingit pääsivät kolkkaamaan yhteen. Onneks keneltäkään ei kuitenkaan hajonnut mitään.\nSunnuntaina päästiinkin sitten hyvällä tuulella kotisatamaan asti. Tony ja Pony auttoivat meitä siivoamaan veneen siihen kuntoon, että päästiin ottamaan siitä muutamia myyntikuvia :)\nMeekialainen oli ihan ihmeissään kun päästiin kotiin, tutun näkönen mesta, ja hirveen paljon isompi kun faijan vene. Täällä pääsee kiipeilemään ja kaatuilemaan ihan erilailla. Ryömiä en nyt enää viitti ollenkaan, siirryin sellaseen omanlaiseeni konttausasentoon, jossa toinen jalka on konttausasennossa ja toinen potkii pystyssä vauhtia.\nNyt sitten asumme taas täällä subtrooppisessa ilmastossa kotona, kun mami pesee noita pyykkivuoria. Ens viikonloppuna mökkeillään Hauhon suuntaan, sitten seuraavana varmaan taas veneelle....


Avoimet perhekerhot Kyröskosken Nuorisotiloilla - Hämeenkyrön kunta\nAvoimet perhekerhot Kyröskosken Nuorisotiloilla\nAvoin perhekerho kohtaamispaikka, joka on tarkoitettu kaikille Hämeenkyröläisille kotona oleville lapsiperheiden vanhemmille, joilla on alle kouluikäisiä lapsia. Perhekerhoon tullaan yhdessä lapsen kanssa tai jo raskauden aikana. Mukaan voi ottaa vaikka isovanhemman tai muun perheen läheisen. Vauvaperheet ovat tervetulleita! Myös vuorotyössäkäyvät vanhemmat voivat osallistua lapsen kanssa toimintaan vapaa-aikana.\nPerhekerhossa lapsen mukana oleva huoltaja on vastuullinen oman lapsensa käyttäytymisestä kerhon aikana. Perhekerhossa on ohjattua toimintaa noin klo 10, mutta toiminnoista riippuen aika voi olla eri. Toiminta on vapaata yhdessäoloa, kahvittelua, keskusteluja, yhteistä tekemistä omien lasten kanssa ja asiantuntija-vierailuja. Perhekerho on maksutonta matalan kynnyksen palvelua kunnan lapsiperheille, sisäänpääsy on vapaa, ilmoittautumista ei tarvita.\nAvoimessa perhekerhossa on tarjolla pieni aamupala kahvin, teen ja mehun kanssa. Tämä maksutonta.\nOhjaajana toimivat varhaiskasvatuksen perheohjaaja Saija Lehtonen ja päivähoitaja Auli Flytström sekä myös mukana olevat vapaaehtoistyöntekijät: Päiväkotimummot Pia Lehtonen, Lea Ovaska ja Helena Jokipelto. Pia on mukana perjantaisin Kyröskosken avoimessa perhekerhossa. Lea ja Helena ovat mukana keskiviikkosin Kyröskosken avoimessa perhekerhossa.\nPerhekerhon toiminnan sisällöstä ja asiantuntija-vierailuista saa lisätietoja perhekerhoissa sekä seuraamalla netistä: Varhaiskasvatuksen perheohjaaja Saija, Hämeenkyrön kunta -päivityksiä Facebookissa, (https://www.facebook.com/varhaiskasvatuksenperheohjaajasaija/). Tarkemmat tiedot saa Saija Lehtoselta: p. 040 1331 269, etunimi.sukunimi(at)hameenkyro.fi\nAvoin perhekerho Kyröskoski: Kyröskosken Nuorisotila, Korkomäentie 10, 39200 Kyröskoski. (Ovi ns. Koskilinnan takapihalla.)\n5.4. Avoin perhekerho Kyröskoski: Pieni aamupala alkaen klo 9. Mukana Päiväkotimummo Pia. Sormivärimaalausta oman vanhemman kanssa.\n10.4. Avoin perhekerho Kyröskoski: Pieni aamupala alkaen klo 9. Mukana Päiväkotimummot Lea ja Helena. Pääsiäisaskartelua oman lapsen kanssa.\n19.4. PITKÄPERJANTAI, EI KERHOA\n24.4. Avoin perhekerho Kyröskoski: Pieni aamupala alkaen klo 9. Mukana Päiväkotimummot Lea ja Helena. Palloilla leikittelyä.\n3.5. Avoin perhekerho Kyröskoski: Pieni aamupala alkaen klo 9. Mukana Päiväkotimummo Pia. Vappu-teemaa.\n8.5. Avoin perhekerho Kyröskoski: Pieni aamupala alkaen klo 9. Mukana Päiväkotimummot Lea ja Helena. Raijan ohjaama laululeikkituokio noin klo 10.\n17.5. Avoin perhekerho Kyröskoski: Pieni aamupala alkaen klo 9. Mukana Päiväkotimummo Pia. Toiminnassa Pulinaa perheestä - avoin keskustelutilaisuus. Perheohjaaja Saija ja kunnan perhetyöntekijät Piia ja Päivi virittelevät keskustelua perheiden tilanteista.\n22.5. Avoin perhekerho Kyröskoski: Pieni aamupala alkaen klo 9. Mukana Päiväkotimummot Helena ja Lea. Aulin ohjaama pieni laululeikkituoko.\nKEVÄÄN AVOIMET PERHEKERHOT PÄÄTTYVÄT.\npäivitetty 10.5.2019, seuraathan päivityksiä!


Näin kauden päätyttyä on aika vetää yhteen tapahtumia niin joukkueena kuin yksilöinä. Arvovaltainen raati on laatinut kieli poskessa lyhykäisen mutta sitäkin ytimekkäämmän yhteenvedon jokaisen joukkueen pelaajan kaudesta ja edesottamuksista.\n9 ottelua 7 voittoa 17 päästettyä\nSC Muden Pallon urheilullisempi maalivahti, joka pelasi parhaan kautensa toistaiseksi. Piti joukkuetta parhaimmillaan yksin pystyssä ja esitti tukun 3-divisioonatason torjuntoja.\nAvausheitto liigatasoa, mutta syöttöpisteisiin tarvittaisiin tehokkaampia hyökkääjiä. No cup-otteluissa tuli pari pojoa mutta kuka niitä enää muistaa? Tilastoihin myös kaksi tappiota, sillä ei osaa valita oikeita pelejä.\n7 ottelua 7 voittoa 17 päästettyä\nSC Muden Pallon kauden paras, tälläkin kertaa, mutta miksi ja millä ilveellä? Tulehtunut ego suurempi kuin puolitoista joukkuetta. Torjui mm. Lapaa vastaan yksin pisteet MuPalle. Vain maalit jäivät puuttumaan koska kenttäpelaajaksi tällä isopäisellä yhdelläkädellä peliä rakentavalla laiturilla ei MuPassa enää ole asiaa.\nLähitorjuja Jumalan armosta ja avausheittäjänä suoraan saatanasta vaikka syöttöpisteen reeneissä hankkikin. Ei pystynyt tällä kaudella edes häviämään yhtään peliä.\n14 ottelua 4+3=7 pistettä 4 jäähyminuuttia\nTulokas joka pelasi ensimmäiset sarjapelinsä ja osoitti kauden aikana mupalaisittain ennennäkemätöntä kehitystä. Hienoinen höntyily ei pitemmän päälle haitannut kun otteisiin alkoi muutaman reenin ja lavan suoristumisen myötä tulla vauhdin lisäksi mukaan hiven järkeäkin.\nTehoja jatkossa tarjolla enemmänkin kunhan kiertovedon saa muutaman metrin alemmas. Kelpo kausi ja jatkossa odotukset vaan nousevat.\n16 4+5=9 0\nJouni on tullut takaisin. Fanien mieliksi ja valmennusjohdon kauhuksi. Aiemmat kaudet varjoissa vaellellut hyökkääjä on niin reeneissä kuin otteluissakin ollut kuin eri mies.\nJoukkueen änkyrimmän kiertovedon omaava peluri oli tällä kaudella ennennäkemättömän yritteliäs ja tehokas, mistä kertoo ties kuinka monen ottelun pisteputki. Jos mieheltä saadaan ongittua mikä muutoksessa on takana, kokeillaan samaa metodia myös muihin mupalaisiin.\n16 25+11=36 0\nKärsi kirvelevän tappion pistepörssissä jota edes joukkueen menestys ei korvaa. Parissa ottelussa varjojen mailla, mutta hoiti niissäkin peleissä muiden puukotuksen esimerkillisesti. Löysi Räihän kanssa puulaakiaikojen yhteispelin ja sitä kautta mukavat tehot vaikka helpot paikat eivät aina kelvanneetkaan.\nFyysinen peli ei ollut tälläkään kaudella ongelma koska kapteenin lihaksenpaikoilla sitä ei ole. Hermot pitivät tällä kaudella parhaiten Onnelan jonossa.\n14 8+7=15 4\nHerra Ryhmähenki, jonka yritys ja työmäärä on aina kentällä huippuluokkaa. Myös maalinälkä on suurempi kuin hevosella, minkä näkee varsinkin tällä kaudella haetuista kierroista ja haastoista.\nPääsi mukaville tehoille ja onnistui ainoana joukkueen jäsenenä hajottamaan kauden aikana yhden rekan. Pienellä järkeistämisellä hyökkäyspäässä myös tulevalla kaudella tehokas.\n16 7+0=7 0\nJoukkueen tulokas jolta odotettiin syöttöjä Partaselle. Valmennusjohdon riemuksi jätti syöttelemättä ja keskittyi epäitsekkäästi maalien tekemiseen. Joukkueen sniper, joka olemukseltaan ja pelityyliltään sopisi paremmin Raipemaiseksi pelintekijäksi. Toisaalta puolen askeleen kiertoveto on kyllä luokkaa parempi kuin Ilves-ikonilla. Tasaisella työnteolla tasainen kausi.\n14 4+1=5 2\nKahdesta metristä maalin kattoon, kolmesta hallin kattoon. Kentällä jälleen kerran yksi joukkueen näkymättömimmistä pelaajista. Muulla ei selity se, että niin reeneissä kuin peleissäkin hiippailee aina jollain ilveellä tekopaikkaan maalin eteen ja pistää nimen lehteen.\nMuistaa myös tehdä hommansa puolustuspäässä, mutta mies muistetaan silti vain maaleistaan.\n14 2+1=3 0\nKauden harjoittelija, joka jaksaa käydä reeneissä 99 kilometrin matkan päästä. Tälläkin kaudella järkyttävä määrä työntekoa ja vaihteeksi myös muutama piste, tärkeisiin paikkoihin. Pääsi pitkästä aikaa muutamaan otteeseen Räihänkin kanssa samaan kenttään ja vanhat hyvät ajat muistuivat kaikilla mieleen.\n16 5+3=8 0\nKajaanin juniorityöntekijä, jonka reeniasenne on kuin ala-asteen telinevoimistelutunnilta mutta peleissä kuin toiselta galaksilta. Pääsi tehoillekkin, vaikka paikkoja olisi ollut enempäänkin. Kärsi roolistaan Mikon nousujen paikkaajana mutta hoiti tonttinsa silti kuten pitikin ja jopa yli odotusten.\nKauden helmi SC Muden Pallon Vuoden Maali Suomussalmen verkkoon. Moista pesäpallo-osumaa ei vieläkään voi käsittää.\n6 1+1=2 2\nJoukkueen idoli ja rumpumies, joka herätti kauden aikana valmennusjohdon toiveita ilmoittamalla jo hyvissä ajoin kautensa loppumisesta keikkakiireiden vuoksi. Ylläryspaluu aiheutti MuPan ainoat tappiot pasmojen sekoamisen myötä.\nOsoitti jälleen osaavansa pelata Coreballoa vastaan. Työmäärä esimerkillinen ja tälläkin kaudella MuPan paras kulmapelaaja.\n16 6+4=10 0\nSai vihdoin roolin ykköskentän keskushyökkääjänä, ja täytti odotukset suurimmilta osin. Tehoja olisi voinut tulla enemmänkin jo ennen nousujuhlien alivoimaa, mutta minkäs teet jos laidoilla pelaa itsekkäitä kiertovetäjiä.\nTyömäärä muutaman muun MuPan työhevosen luokkaa ja asenne varsinkin reeneissä ja reeneistä pois lähtiessä vertaansa vailla. Hieman enemmän oikeita ratkaisuja kentällä ja kentän ulkopuolella niin potentiaali hyökkäyspäässäkin tulee esiin ensi kaudella. Jos ei valmennuksen toiveiden mukaisesti lähde vaihtoon ulkomaille.\n16 4+7=11 4\nSorjosen tavoin hivenen roolituksensa uhri, muttei antanut sen häiritä vastustajien puolustajia haastaessaan. Kenties välillä pieni malttikin hyökkäyksiin lähdössä olisi ollut paikallaan. Paiski töitä siinä missä muutkin, mutta tehoja voisi laukaushanakkuuden perusteella tulla enemmänkin, tai sitten syy on jälleen ketjukavereissa.\nTaisteli Happosen kanssa vuoden puskijan tittelistä, mutta erehtyi kauden aikana tarjoilemaan muutaman maalisyötönkin.\n16 2+6=8 4\nJokapaikan höylä, jolle mikään pelipaikka ei ole vieras eikä mieluinen. Puolustusuran tehokkain kausi, eikä koripallopuolustuksella tullut omassa päässäkään ongelmia.\nKentän ulkopuolella aavistuksen vaisu, mutta nuoremmat eivät tulleet sielläkään herrasmiehen rinnalle eikä ohi. Ensi kaudella odotukset uuden auton myötä huipussaan niin miehellä itsellään kuin valmennusjohdollakin.\n16 9+8=17 0\nJoukkueen vakuuttavin puolustava puolustaja, jolla intoa ja taitoa riittää myös hyökkäyssuuntaan. Itseoikeutetusti ylivoimakentän viivamiehenä. Itseluottamus joka paikassa korkeammalla kuin Värtön hallin katto. Huolehtii reeneissä MuPan fyysisestä pelistä ja uskaltautui tällä kaudella peleihin jopa ilman OP:tä.\n7 0+0=0 0\nAnsiokas toinen tehopisteetön kausi putkeen. Kärsi loukkaantumisista, eikä päässyt sen jälkeen kuntopuolella aivan alkukauden lentoon. Hoitaa oman tonttinsa puolustuspäässä erinomaisesti, mutta hyökkäyspeliin saisi osallistua enemmänkin.\nVarma kausi ja Fordellin tapaan saa palautetta ja kehittyy. Jokavuotinen plussa myös saunailtojen järjestämisestä sekä porealtaasta.\n14 0+3=3 2\nKauden kehittyneimpiä mupalaisia ja ammattituomareita. Reeneissä paikoitellen vaivannut hasardiherkkyys peleissä tipotiessään ja syöttötilikin komeasti auki. Maalitili aukeaa sitten kun helvetti jäätyy, mutta Tuomakselta sai tällä kaudella ilman osumiakin rutkasti enemmän mitä odottaa sopi.\nEsimerkillisellä asenteella niin peleissä kuin reeneissäkin ja ainoa pelaajista jota ärsyttää laittaa puukkoonkaan kun mies ei edes valita.\n16 17+20=37 8\nHajuton, väritön, mauton? Ei ainakaan hajuton. Jostain kummasta aina vastustajan hampaissa niin hyvällä kuin pahalla kentällä ja sen ulkopuolella. Piti kuitenkin päänsä kylmänä ja suunsa auki parissa ottelussa vastustajan psyykkauksen edessä ja ratkaisi siinä sivussa muutaman pelin.\nHoiti pistepörssin itselleen toimitsijapöydän ääressä Pohjois-Euroopan parhaimmilla puhujan lahjoilla. Jos se kerta on niin helppoa niin miksi muut eivät tee isoveljen tapaan samoin? Miehen ainoa heikkous on vaatimattomuus.\n6 1+2=3 4\nIsoherra Ryyppö pelasi kaudella vain kuusi ottelua. Aiempi rooli ylivoimassa ja Onnelassa jäi näin ollen vähiin, mutta muu joukkue paikkasi miestä ansiokkaasti. Myös pelättyä kumuraa viivasta olisi muutamassa pelissä saattanut kaivata ilman muun joukkueen tehokkuutta.\nPääsee toivottavasti ensi kaudella useampaan peliin huolehtimaan fyysisyydestä ja jäähyjen ottamisesta höntyileviä pienempikokoisia vastustajia vastaan.


Mies näki vaimon ensimmäistä kertaa ilman meikkiä – jätti vaimonsa välittömästi | Nainen.com\nMies näki vaimon ensimmäistä kertaa ilman meikkiä – jätti vaimonsa välittömästi\nAvioliitto, Ero, Miehet, Perhe, Rakkaus, Suhteet, Ulkomaat, Uutiset\nParin häistä oli kulunut vain muutama päivä, kun mies päätti hakea eroa.\nTuoreen avioparin uintireissu johti yllättäen eroon, kun mies näki vaimonsa ensimmäisen kerran ilman meikkiä. Gulf News kertoo pariskunnan suunnanneen Al Mamzarin rannalle Dubaissa, missä naisen kasvojen kastuttua meikit peseytyivät pois.\nGulf Newsin mukaan 34-vuotias mies on väittänyt, ettei tunnistanut vaimoaan enää, kun meikit olivat poissa. 28-vuotias nainen on turvautunut psykologi Abdul Aziz Asafin ammattitaitoon toipuakseen erosta.\nAsaf kertoi Gulf Newsille, että aviomiehen mielestä nainen ei enää näyttänyt yhtä sievältä kuin ennen häitä ja syytti naista huijaamisesta käytettyään paljon kosmetiikkatuotteita. Nainen oli käyttänyt tekoripsiä ja hänen kerrotaan käyneen myös kauneusleikkauksissa ennen häitä.\nAsafin mukaan vaimo oli aikonut kertoa miehelleen totuuden itsestään, mutta se oli liian myöhäistä.\n”Mies välittömästi haki avioeron ja kieltäytyi yrityksistä saattaa heidät jälleen yhteen”, psykologi sanoi.\nPariskunta oli ollut kihloissa kuusi kuukautta. Psykologi ei paljastanut vaimon identiteettiä luottamuksellisista syistä.\nMitä mieltä sinä olet tapauksesta? Kommentoi alla!\nVideo: Fani teki vaihtoehtoisen Frendit-jakson, jossa Chandler kuolee\n3-vuotias tyttö valitsi itse vaatteensa koulukuviin – täyttä terästä oleva valinta hurmaa netissä\nSaara Aallon kaikki ehdokkaat euroviisikappaleeksi on julkaistu – kuuntele Monsters, Domino ja Queens\nSaara Aalto mukana Iso-Britannian X Factorissa – hurmasi tuomarit Sian hitillä\nNainen julkaisi kuvia ihosyövän jäljistä – varoittaa solariumin käytöstä ja auringonotosta\nTiesitkö? Tämä on kasvojesi tärkein piirre


Varteenotettava | Tampere Uutiset\nLP Viesti etsii uutta keskitorjujaa, ja tontille on Lemminkäisen mukaan muutama varteenotettava vaihtoehto. – Kun otteluissa.\nLand Roverin suurin maasturi Range Rover heruttaa kaiken taloudellisen hyödyn lataushybriditekniikasta. Samalla nauttii.\nMaiju Peltonen (29) valittiin Keski-Suomen Yrittäjien koordinaattoriksi lähes 80 hakijan joukosta. Koulutukseltaan Peltonen.\nWhatsappin kohutut muutokset eivät koske Eurooppaa.\n– Tietokirjailija Petteri Järvisen mukaan perinteinen tekstiviesti on edelleen varteenotettava ja turvallinen vaihtoehto.\nWashingtonista kuului perjantaina jälleen poikkeuksellisia uutisia, kun edustajainhuoneen puhemies Nancy Pelosi nosti esiin.\nPelicans kaatoi TPS:n Lahdessa 3-1 ja eteni jääkiekon SM-liigan puolivälieriin Kärppiä vastaan voitoin 2-0. Pelicansin sankari ottelussa oli 40 torjuntaa tehnyt Antti Niemi.\nEilen turvasatamavaluutoiksi kutsutut dollari, jeni ja frangi vahvistuivat, kun taas riskipitoisemmat valuutat heikkenivät.\nRantakoivun siluetti piirtyy vasten sinistä kesäiltaa ja pakkaspäivinä jäätynyt järvi lumipeitteineen kimmeltää niin, että.\nJääkiekkoliiton puheenjohtaja Harri Nummela kommentoi Aljaksandr Lukashenkan ja René Faselin kritiikkiä herättänyttä.\nSuurtalouskokki Anniina Rantala nauttii liha- ja kalatiskin rakentamisesta ja asiakkaiden palvelemisesta Aurinkoisesti.


Linnan juhlat peruttiin kokonaan – sama kutsu kelpaa ensi vuonna – Stara\nLinnan juhlat peruttiin kokonaan – sama kutsu kelpaa ensi vuonna\nViihdeuutiset 25.11.2021, 14:30 · Terhi Piiroinen\nTasavallan presidentti Sauli Niinistö on ilmoittanut, että Suomessa ei järjestetä itsenäisyyspäivän vastaanottoa. Syynä on maan heikentynyt koronavirustilanne.\nLue myös Linnan juhlia ei järjestetä perinteisessä muodossa – tilalla 200 vieraan juhlavastaanotto\n– Rajoitukset ovat tiukentuneet viime viikosta ja on ennakoitavissa, että ne tiukentuvat edelleen.\nTasavallan presidentti kertoo, että laki jättää aukon, joka estää vaatimasta ja tarkastamasta koronapassia julkisyhteisön virallisissa tilaisuuksissa, jollainen itsenäisyyspäivän vastaanotto on. Tänä vuonna itsenäisyyspäivän vastaanotolle kutsutut tulevat saamaan kutsun myös 6. joulukuuta 2022 Presidentinlinnassa järjestettävälle juhlavastaanotolle.\n– Toivotan kaikille omassa työssään koronapandemiaa vastaan toimiville voimia ja peräänkuulutan yhteistä velvollisuuttamme huolehtia rokotusten ottamisesta ja vastuullisesta toiminnasta kaikissa arkielämän eri tilanteissa.


Tappamisen diskurssit Puolustusvoimissa - Doria\nTappamisen diskurssit Puolustusvoimissa\nAhtola, Antti (2019)\nTutkimuksessa selvitettiin tappamiseen liittyviä diskursseja Suomen Puolustusvoimissa sekä Yhdysvaltojen asevoimissa. Tutkimuksen tavoitteena oli saada kokonaiskäsitys tappamiseen liittyvistä diskursseista Puolustusvoimissa.\nTutkimuksen aineistoksi valittiin julkisia kirjallisia lähteitä Puolustusvoimista sekä Yhdysvaltojen asevoimista. Lähteiksi valittiin artikkeleita mediassa, käyttöön hyväksyttyjä asevoimien oppaita sekä sotatieteellisiä julkaisuja. Aineiston pääpaino oli Suomen Puolustusvoimiin liittyvässä aineistossa, ja Yhdysvaltojen asevoimien aineisto valittiin tutkimukseen vertailun takia. Tutkimuksen teoreettisen pohjan muodosti monitieteellinen tappamiseen sekä kuoleman kulttuuriin liittyvä kirjallisuus. Tutkimusmenetelmäksi valittiin kriittinen diskurssianalyysi. Diskurssianalyysiä sovellettiin asevoimien diskurssien analysoinnissa.\nTutkimus osoitti, että Puolustusvoimien oppaissa vältetään systemaattisesti tappamistermin käyttöä. Puolustusvoimien asiantuntijoiden esiintyminen mediassa osoitti, että niissä vallitsi tappamiseen varovaisesti suhtautuvaa ja etiikan merkitystä korostavaa diskurssia. Suomalaisessa sotatieteellisessä keskustelussa nousi esille varovaisuusdiskurssia kritisoiva tehokkuusdiskurssi, jonka mukaan tappamista pitäisi tutkia enemmän. Yhdysvaltojen asevoimien oppaissa esiintyi voimakas tehokkuusdiskurssi, eikä tappamistermin käyttöä vältelty.\nTulosten perusteella voidaan päätellä, ettei Puolustusvoimilla ole tällä hetkellä yhtenevää tappamisen diskurssia. Etiikkaa korostava tappamisen varovaisuusdiskurssi ja tehokkuusdiskurssi ovat jännitteessä keskenään. Puolustusvoimien tappamisesta puhumista välttelevä diskurssi jättää tappamisen problematiikan käsittelemättä, jolloin tappamiseen liittyvät kysymykset eivät tule käsitellyiksi.


Fender Custom Shop Limited 1955 Relic Esquire, likainen valkoinen blondi osoitteessa Gear4Music.com\nSuomi 37,109 tapaa nauttia musiikista...\nTelecaster Fender Custom Shop Limited 1955 Relic Esquire, likainen valkoinen blondi\nSeuraava 3 200 € (ALV:n kanssa @ 24%)\nArvioitu toimitus teille: 25 Elokuu 2017Ilmainen toimitus saatavissa.\nLisää ostoskoriin Arvioitu toimitus teille: 25 Elokuu 2017Ilmainen toimitus saatavissa.\nRahoitusta 0,00 € kuukaudessa Limited Edition Custom Shop Esquire käsityönä USA: ssa. Erittäin kaikuva ja kevyt tuhkan elin. Custom Shop käsin haavaan ' 55 Single Coil mikki. Dirty blondi valkoiseksi myytävä nitroselluloosa lakkaus. Neljännes sahattu vaahtera kaula, pehmeä '' V'' profiili\nFender Custom Shop Limited 1955 Relic Esquire, likainen valkoinen blondi - lisätiedot:\nSarja-joukko: CZ523983 Tuotteen viite: 60054\nJHS pedaalit Superior Lava Retro 6 m kela kaapeli, taivutettu\nVox AC4TV putki käytännössä Combo-vahvistinta\nPlanet Waves PWS100 polypropyleeni hihna, musta\nNapsauttamalla tätä voitte ostaa Fender Custom Shop Limited 1955 Relic Esquire, likainen valkoinen blondi sekä valitsemanne lisävarusteet Lisää ostoskoriin lisälaitteineen\nFender Custom Shop Limited jäänne Tele kaappiallo Tono, musta\n37,120 tuotetta nyt myynnissä verkkokaupassammeVähintään 711 valmistajaa ×


Mehiläinen avaa täyden palvelun lääkärikeskuksen Vantaan Tikkurilaan | Mehiläinen\nMehiläinen avaa täyden palvelun lääkärikeskuksen Vantaan Tikkurilaan\nMehiläisen Vantaan Kielotien lääkärikeskus muuttaa 31.1.2022 Tikkurilaan täysin uuteen kiinteistöön. Modernit tilat tarjoavat asiakkaille jatkossa saman katon alta kattavat lääkärikeskus- ja työelämäpalvelut sekä Urheilu Mehiläisen ja Hammas Mehiläisen osaajat. Asiakkaita palvelee myös Mehiläisen oma magneettitutkimusyksikkö. Uudessa lääkärikeskuksessa tulee työskentelemään yli 300 terveydenhuollon ammattilaista.\nUudet toimitilat sijaitsevat osoitteessa Väritehtaankatu 8. Erinomainen sijainti yhden Suomen vilkkaimman juna-aseman kupeessa palvelee sekä vantaalaisia että Vantaan kehyskuntia ja Pohjois-Helsinkiä. 2020-luvun tekniikalla valmistuva lääkärikeskus istuu erinomaisesti voimakkaasti uudistuvaan Tikkurilan palvelujen keskittymään.\n- On valtavan hienoa päästä muuttamaan upouusiin toimitiloihin Tikkurilan sykkeeseen. Vanha Kielotien lääkärikeskuksemme on ollut käyntimääriltään Mehiläisen vilkkaimpia toimipisteitä, mutta tilat ovat auttamatta vanhentuneet. Uudet suuret ja nykyaikaiset tilat mahdollistavat nyt kokonaisvaltaiset terveyspalvelut Vantaan alueen asiakkaillemme ja toimivan työympäristön 300 yksikössä työskentelevälle ammattilaiselle, iloitsee Mehiläisen Vantaan yksikönjohtaja Teemu Jääskö.\n- Kasvava ja kehittyvä Vantaan seutu lähikuntineen on ollut jo 80-luvulta lähtien Mehiläiselle erittäin tärkeä alue. Olemme tarjonneet terveydenhuollon palveluja laajasti alueen yrityksille, yksityisasiakkaille, kunta-asiakkaille ja vakuutusyhtiöasiakkaille, Jääskö kertoo.\nLaadukkaat ja monipuoliset palvelut helposti ja nopeasti saman katon alta\nTikkurilan uusi lääkärikeskus tarjoaa asiakkaille kokonaisvaltaiset terveydenhuollon palvelut saman katon alta. Talon vahvuutena on laajat erikois-, yleis- ja hammaslääkäripalvelut sekä työelämäpalvelut, joita tukevat laboratorio- ja kuvantamistutkimukset. Palvelutarjonta laajenee myös mielen ja kehon hyvinvoinnin palveluihin, kuten psyko- ja fysioterapiaan.\n- Tavoitteenamme on laajentaa entisestään Vantaan alueen palvelutarjontaa ja olla kaikille asiakasryhmillemme terveellisen elämän ykkösvalinta. Erikoislääkäreiden asiantuntija-apua saa laaja-alaisesti eri erikoisaloilla. Yleislääkäripäivystykseen pääsee ilman ajanvarausta yksikön aukioloaikojen sisällä tai ajanvarausvastaanottojen kautta, kertoo Mehiläinen Vantaan vastaava lääkäri Jyri Aalto.\nSuun terveyden palvelut vahvistavat laajenevaa palvelutarjontaa Hammas Mehiläisen toimiessa jatkossa osana lääkärikeskusta. Hammashoitohuoneiden kasvun myötä Hammas Mehiläinen Tikkurila tulee olemaan yksi Mehiläisen suurimpia hammasyksiköitä ja suunterveyden toimijoita Vantaalla. Perushammashoidon ja suuhygienistiosaamisen lisäksi asiakkaiden saatavilla ovat jatkossa entistä monipuolisemmat erikoishammaslääkäri- ja hammaskuvantamispalvelut.\nMyös Urheilu Mehiläisen monialaiset ammattilaiset työskentelevät jatkossa lääkärikeskuksen tiloissa, tarjoten testaus- ja kuntoutusmahdollisuudet aina liikunnan harrastajista kilpaurheilijoille asti.


Sarin kotona: Helmikuun ensimmäinen ja muista arvonta\nTammikuu meni minusta nopsaa. Nyt ollaan jo helmikuussa ja kohta meillä ja lapsilla on talviloma.\nOnhan helmikuussa myös kaikenlaisia juhlia.\nRuneberin päivä, ystävänpäivä, laskiainen.\nTämän ihanan mustan häkin löysin Ikeasta. Mustaa meillä ei ole paljon sisustuksessa, siksi\nempisin hieman ostanko ollenkaan. Mutta häkki oli mielestäni niin ihana, että\npakko se oli ostaa. Nyt se löysi paikan tuosta kaapin päältä.\nVoi olla, että häkki vielä hakee oikeaa paikkaa. Tiedä vaikka vien sen kesällä terassille.\nHäkin sisälle ostin Krysanteemin. Ei se ihan vaaleanpunainen ole. Enempi ehkä vaalean liila.\nMutta kaunis ja sopii minusta kivasti ruukun sisälle.\nVaalenpunainen ruukku on vanha Amanda been ruukku. Löytö kirpparilta.\nPentikin sydäntuikut on myös vanha löytö kirpparilta.\nNe voi olla juomalasitkin, mutta minä olen aina niissä polttanut tuikkuja.\nKeväisempää olen myös sisustellut olkkariin. Niistä kuvia sitten toinen kerta.\nMinulla oli tammikuu karkiton kuukausi. Niinkuin monella muullakin taisi olla. Se meni yllättävän hyvin. Karkitonta en meinaa kuitenkaan jatkaa. Enkä herkutonta helmikuuta. 😀\nLöysin yhdestä leivonta vihosta talvi runon, joka sopii tähän helmikuuhun!\nSiispä suksi jalkaan, joutukaa,\nkukapa se ensimmäisnä kiiruhtaa.\nPunaposket hohtaa, laulu soi,\nlaskiainen kaiken tämän riemun toi.\nTäältä pääset osallistumaan blogissani olevaan ystävänpäivä arvontaan.\nLähettänyt Sarin kotona klo keskiviikkona, helmikuuta 01, 2017\nTunnisteet: arvonta, ikea, kukat, pentik, sisustus\nMamma63 1. helmikuuta 2017 klo 12.05\nIhanaa helmikuuta! Ihanaa, kun ollaan jo tässä.\nKaunis tuo häkki ja kukka. Minulla on kellarissa yksi lintuhäkki. Taidanpa hakea sen...\nSarin kotona 1. helmikuuta 2017 klo 13.10\nSussi 1. helmikuuta 2017 klo 12.10\nTodella kaunis asetelma! Hyvää helmikuuta!\nSarin kotona 1. helmikuuta 2017 klo 13.11\npirren omat jutut ja käsityöt 1. helmikuuta 2017 klo 12.30\nKaunis krysanteemi ja olet tehnyt siitä kauniin asetelman.Mukavaa keskiviikko päivää.\nunelmoiden 1. helmikuuta 2017 klo 13.23\nKaunis "häkki". Niinpä, helmikuu se jo alkoi, kohta onkin jo kevät!\nSarin kotona 1. helmikuuta 2017 klo 14.30\nIhanaa, kun kevät on jo lähempänä.\nMaija Hongisto 1. helmikuuta 2017 klo 14.23\nKaunis kokonaisuus! Heleää helmikuuta Sinulle 😊T.Maija myrskyluodolle.blogspot.com\nSarin kotona 1. helmikuuta 2017 klo 14.31\nTiia K 1. helmikuuta 2017 klo 14.31\nIhania kuvia ja tunnelmia. Juu miten ollaan jo helmikuussa, vastahan oli joulu! Ihanaa loppuviikkoa Sari <3\nSarin kotona 1. helmikuuta 2017 klo 14.48\nAika menee niin nopsaa.\nIhanaa loppuviikkoa sinulle myös!❤\nElina / Lumienkeli 1. helmikuuta 2017 klo 14.41\nKaunis sisustuselementti! Ihanaa kun mennään kevättä kohti 😊\nritva 1. helmikuuta 2017 klo 14.46\nKaunis asetelma. Hyvää helmikuun ensimmäistä päivää:)\nSarin kotona 1. helmikuuta 2017 klo 14.49\nHyvää alkanutta helmikuuta sinulle myös!❤\nJenni/ Sinkkis ja Kinkkis -blogit 1. helmikuuta 2017 klo 14.51\nIhanaa kun on jo helmikuu, kevät on jo lähellä! Kaunis tuo häkki ja kukka :) Ihanaa helmikuuta sinulle!\nSarin kotona 1. helmikuuta 2017 klo 14.55\nOn ihanaa, kun kevät on jo lähellä.😀\nHyvää helmikuuta sinulle!❤\nRita A 1. helmikuuta 2017 klo 15.02\nHäkki on kaunis sisustuselementti. Hyvä keksintö laittaa sen sisään kasvi.\nVaihtoehto amppelille ? Hurmaavaa helmikuun alkua 💙 🐾 🐿\nSarin kotona 1. helmikuuta 2017 klo 15.14\nMukavaa helmikuuta sinulle myös!❤\nHanna / Parempi tänään 1. helmikuuta 2017 klo 15.18\nKivan näköinen häkki. Olen ihastellut erilaisia häkkejä ja suunnitellut muutaman häkin hankkimista terassille, mutta vielä täytyy odotella kevättä 🌸\nSarin kotona 1. helmikuuta 2017 klo 15.36\nMinäkin aina ihastelen kaikenlaisia häkkejä. Ne on niin kivoja.\nVielä saa kevättä odotella.\nSirpa 1. helmikuuta 2017 klo 15.59\nTuollainen häkki olisikin kiva esim. kesällä terassilla!\nSarin kotona 1. helmikuuta 2017 klo 16.49\nJuu sopii hyvin myös terassille.\nKivaa alkanutta helmikuuta sinulle!❤\nAnneli A /Pihakuiskaajan puutarha 1. helmikuuta 2017 klo 16.10\nHyvin sopii krysanteemi tuohon häkkiin. Minulla on tuollainen häkki kesällä ulkona; se on tosi kiva roikkuville kukille. - Mukavaa helmikuun alkua!\nSarin kotona 1. helmikuuta 2017 klo 16.50\nRoikkuva kukka sopii myös hyvin häkkiin.\nhttp://tuijankortteilua.blogspot.com 1. helmikuuta 2017 klo 16.15\nKaunis häkki, krysanteemi sopii siihen hyvin. Kukka on kauniin värinen.\nIhana asetelma pöydällä.\nSarin kotona 1. helmikuuta 2017 klo 16.51\nSari/Sarkan kotona 1. helmikuuta 2017 klo 17.20\nKiva häkki kukkineen. Sopivat hyvin yhteen.\nMukavaa helmikuun ensimmäistä päivää.\nSarin kotona 1. helmikuuta 2017 klo 20.49\nAnniK 1. helmikuuta 2017 klo 18.06\nKivasti tuo särmää sisustukseen musta koristehäkki. Mukavaa helmikuun alkua sinne!\nSarin kotona 1. helmikuuta 2017 klo 20.50\nJa hyvää iltaa sinulle!❤\nJohanna 1. helmikuuta 2017 klo 19.44\nKauniisti olet sisustanut! Tuo häkki on hieno, ja krysanteemi sisällä kaunis.\nTosiaan kuu vaihtui, ja tässä helmikuussa on kivoja juhlia :)\nMukavaa iltaa sinulle!❤\nNanni 1. helmikuuta 2017 klo 20.38\nTammikuu meni kyl tosi vauhdilla eli tätä menoa kesä on ihan pian. Ihana toi häkki tuon kukan kanssa.\nMeillä on nyt helmikuussa juhlia hautajaisista rippijuhliin.\nSarin kotona 1. helmikuuta 2017 klo 20.55\nTammikuu meni minustakin nopsaa.\nTeillä onkin sitten surullisia ja iloisia juhlia.❤\nSuvi Korpela 1. helmikuuta 2017 klo 20.56\nHienoa sisustamista sinulla <3 mukavaa helmikuuta :)\nSarin kotona 1. helmikuuta 2017 klo 21.16\nAnsu/Tuuliannikantuvassa 1. helmikuuta 2017 klo 21.07\nMusta häkki sopii kotiisi hyvin ja jos väri alkaa mietityttää, niin äkkiä sinä näppäränä ihmisenä maalaat sen. Kiva runo 😀\nSarin kotona 1. helmikuuta 2017 klo 21.17\nMietinkin, jos vaikka maalaan sen. Nyt silmä on kuitenkin jo tytkästynyt tuohon mustaan.\nKruunu Vuokko 1. helmikuuta 2017 klo 21.08\nIhana tuo musta häkki ja antaa kivasti kontrastia vaalealle kaapille.\nSatu V/SatunNaiselämää 2. helmikuuta 2017 klo 14.53\nMinun tuli taasen mätettyä tammikuussa karkkia ja kaikkea...no, ehkä se herkuton helmikuu sitten =).\nSarin kotona 2. helmikuuta 2017 klo 16.06\nmarliska 2. helmikuuta 2017 klo 15.14\nSarin kotona 2. helmikuuta 2017 klo 16.07\nMaija V 2. helmikuuta 2017 klo 16.58\nKyllä soppii hyvin häkki sisällekki, ihana väri tuossa kukassa!\nNoi leivokset kyllä tuolla aikasemmi ihan superhyvän näkösii,\npakko kokeilla! Kiva runo!\nSarin kotona 2. helmikuuta 2017 klo 17.14\nTiiu/Puutarhahetki 2. helmikuuta 2017 klo 20.07\nViehättävä asetelma! Iloista helmikuuta sinulle!\nSarin kotona 3. helmikuuta 2017 klo 19.02


Kerhojen kokous 1.11.2015 - Shakkifoorumi\nLukematon viesti Kirjoittaja Jaakko Mäntyniemi » 21 Loka 2015 22:50\nKerhojen kokous siintelee jo 1,5 viikon päässä...Puheenjohtaja- ja vpj-kandidaattien olisi mukava ilmaantua koloistaan ja kertoa lyhyesti itsestään ja ajatuksistaan vaikkapa tämän foorumin otsikon alla. Samoin tietysti "vain" hallituksen jäsenten paikkaa havittelevien. Mitä enemmän kokousedustajat saavat tietoa etukäteen, tietysti sen parempi.\nHenkilövalintojen lisäksi tärkeä on tietysti toimintasuunnitelma vuodelle 2016 ja voisin kuvitella, että kokouskutsussa esitetty SM-määräysten muutos koskien ulkomaalaistulkintaa voi aiheuttaa keskustelua. Lyhyesti muutosehdotuksesta voisi kai todeta, että SM-kisaan voisi jatkossa osallistua Suomen kansalaisten lisäksi henkilö. joka on asunut ja/tai aikoo asua pitkään Suomessa ja on valmis kirjautumaan FIDEn rekisteriin Suomen edustajana. Tällöin ainakin minusta henkilön sitoutuminen Suomeen on riittävällä pohjalla SM-osanottoa ajatellen. SM-liigassa ja muissa SM-joukkuekisoissa säilyvät entiset kiintiöt eli "ei-suomalaisten" määrä voi olla yksi/max. 5-henkiset ja kaksi/yli 5-henkiset joukkueet.\nMuutos astuisi voimaan muutoin 1.1.2016, mutta JSM:ssä vasta kaudella 2016-2017.\nLukematon viesti Kirjoittaja jot » 22 Loka 2015 16:56\nLukematon viesti Kirjoittaja Seppo Karasmäki » 27 Loka 2015 09:20\nNykyinen liiton puheenjohtaja ei valitettavasti jatka tehtävässään, niin olisi hyvä saada julkisuuteen pj-ehdokkaat (-ehdokas).\nLukematon viesti Kirjoittaja arto ihaksi » 27 Loka 2015 15:36\nLukematon viesti Kirjoittaja Jyrki J Heikkinen » 27 Loka 2015 20:37\nsek22 kirjoitti: .. liiton puheenjohtaja ei .. jatka tehtävässään, niin olisi hyvä saada julkisuuteen pj-ehdokkaat ..\nViime viikonloppuna kuulin Shakkiareenalla, että Helsingin Shakkiliiton puheenjohtajasta Juha Sundelinista tehdään myös Suomen Shakkiliiton puheenjohtaja.\nHän on varmasti sopiva hommaan, mutta kabinettipäätökset eivät kuulu nykyaikaan. Liiton hallituksen ja sen uusienkin jäsenten pitäisi toimia avoimesti.\nLukematon viesti Kirjoittaja Boris » 27 Loka 2015 21:48\nTässä keskustelussa liikkuvien huhupuheiden päättämiseksi välitän viestin, että HSL:n puheenjohtaja Juha Sundelin on antanut suostumuksensa ehdokkaaksi SSL:n puheenjohtajaksi. Hänen mielipiteitään asioista on varmaan parasta tulla kyselemään Kerhojen kokoukseen.\nLukematon viesti Kirjoittaja Fakiiri » 28 Loka 2015 11:55\nSundelin valittiin HSL:n puheenjohtajaksi vasta maaliskuussa. Oliko tämä ehdokkuus hänelle vain tapa päästä Shakkiliiton johtoon?\nSitten voi kysyä myös aivan oikeutetusti, mitä sellaista hän on saanut HSL:ssä aikaiseksi, mikä antaa aihetta Shakkiliiton johtoon.\n-> http://helsinginshakkiliitto.blogspot.f ... edote.html\nJuha Sundelin on ilmoittanut olevansa käytettävissä SSL:n uutta puheenjohtajaa valittaessa.\nKabinettipålitikoinnista olen täysin samaa mieltä JH:n kanssa. Muistelen aiemmin kerran vai parikin käytössä ollutta tapaa hallituskandidaattien ennakkoesittelyistä täällä Shakkifoorumilla pelkästään hyvällä - mustat hevoset ovat kyllä hienoja: Vermossa\nKorostan, että ym. mielipiteet ovat täysin henkilökohtaisia, eivätkä välttämättä samoja kuin edustamieni shakkiyhteisöjen.\nLukematon viesti Kirjoittaja arto ihaksi » 28 Loka 2015 12:57\nMinun mielestä ei mitään kabinetti päätöksiä ole tehty. Kerhojen kokous valitsee uuden puheenjohtajan! Ilmeisesti tällä hetkellä on ainakin yksi ehdokas (Juha Sundelin) ja kokouksessa sunnuntaina tai sitä ennen voi vielä tulla muitakin ehdokkaita (Tosin yleensä ei ol ollut tunkua vaan melkein päinvastoin.). Ne jotka ovat toimineet puheenjohtajina joissakin yhdistyksissä, taloyhtiöissä tms. tietänevät miksi puheenjohtajan paikka ei ole kaikkein tavoitellumpia paikkoja ainakaan vapaaehtois/ilmais toiminnassa!\nLukematon viesti Kirjoittaja Panu Laine » 28 Loka 2015 13:30\nJotta ei nyt syntyisi aivan väärää kuvaa täällä käytävästä keskustelusta, niin kyllä liiton puheenjohtaja, varapuheenjohtaja ja erovuorossa olevien hallituksen jäsenien tilalle valittavat jäsenet valitaan ihan avoimesti Kerhojen kokouksessa 1.11.2015 Shakkiareenalla, jossa liiton jäsenet (kerhot ja muut shakkiyhteistöt kuten kirjeshakkiliitto, tehtäväniekat jne) käyttävät puhe- ja äänivaltaansa täysin demokraattisesti liiton sääntöjen mukaan.\nSiitä olen toki samaa mieltä, että yleisen keskustelun viritämiseksi ennen kokousta ehdokkaat voisivat esittäytyä tällä palstalla, mutta mikään ei toki velvoita heitä siihen. Ehdokasasettelun taustalla voi toki olla paljonkin keskusteluja, mutta se on toinen saaga eikä siinä ole mitään "pahaa". Meidän kaikkien kannalta tärkeää on, että kun puheenjohtajan tehtävään ei ole ollut erityisen paljon tarjokkaita ja kun nykyinen puheenjohtaja on ilmoittautut vetäytyvänsä, että liitolle saataisiin pätevä, energinen, asioita eteenpäinvievä vetäjä, jolla on hyvää strategista ja taloudellista ymmärrystä. Taktiikka kyllä hoituu, siitä en ole ollenkaan huolissani. Minun näkemykseni mukaan (ja voin spekuloida vapaasti, kun en ole mitenkään Shakkiliiton hallinnossa mukana) tärkeimpänä tulevan 2-vuotisjakson asiana on ottaa askel shakin näkyvyyden parantamisen ja ulkopuolisen rahoituksen hankkimisen suuntaan, mikä tulee edellyttämään tarjontamme "brändäämistä", sen kiteyttämistä, mitä sponsorimme voi meiltä saada tarjoamansa rahan vastineeksi. Erittäin haasteellinen tehtävä, johon toivon parhaita voimia.\nLukematon viesti Kirjoittaja Fakiiri » 28 Loka 2015 14:23\nRäjähdysherkkä käsite kabinettipålitikointi voidaan tulkita monella tavalla, mutta toimii hyvin keskustelun katalyyttinä - päätöksentekoproseduuri on shakkiväellä aika hyvässä kuosissa.\nPL on ansiokkaasti tiivistänyt uudelta puheenjohtajalta edellytettävää kompetenssia. Kokemusperäisesti totean, että ainoa pj-ehdokas solahtaa noihin kriteereihin oikein hyvin.\nKäyttäjiä lukemassa tätä aluetta: Erik Rönkä ja 47 vierailijaa


FAQ - Termex\nMiksi selluvilla on niin suosittu puhallusvilla?\nKäykö selluvilla purun tai mineraalivillan päälle lisäeristeeksi yläpohjaan?\nVastaus: Termex-Selluvilla käy pääsääntöisesti kaikkien lämmöneristeiden päälle lisäeristeeksi, jos yläpohjan tuuletus on riittävä ja rakenteen alapuolinen ilmatiiveys on kunnossa. Toimivuus kannattaa arvioittaa asiantuntijallamme. Arviointi on maksuton. Lisätietoja: www.vintitkuntoon.fi\nKäykö selluvilla hirsiseinän lisäeristeeksi?\nVastaus: Ruiskuasennettu Termex-Selluvilla on erinomainen hirsiseinän lisäeriste kahdesta syystä: 1) ruiskuttamalla asennettava kuitu on muotovapaa ja se täyttää eristettävän tilan täydellisesti. Eristepinnasta tulee saumaton, eikä esim. oikaisukoolauksen mittaheitot ole ongelma. 2) Selluvilla on samaa puukuitua kuin hirsi. Rakenteesta tulee yksiaineinen ja hengittävyys eli kyky tasata kosteutta säilyy.\nVoiko eristettä laittaa lattiaan, esimerkiksi rossipohjaan?\nVastaus: Termex-Selluvilla käy ala- ja välipohjien lämmöneristeeksi, kunhan huolehditaan riittävästä tiheydestä, ettei tuote ajan saatossa painu. Asennustyö kannattaa jättää ammattilaisen huoleksi.\nKuinka paljon selluvillaa pitää puhaltaa uuden talon yläpohjaan? Entä seinään?\nVastaus: Termex-Selluvilla lämmöneristävyys (0,038 W/mk) ja ilmatiiveys on huippuluokkaa. Nykyvaatimuksiin riittää yleensä 420 mm (U=0,09), mutta suuremmatkaan eristevahvuudet eivät ole ongelma. Termex-Selluvillan ilmavirranvastus on kaikissa olosuhteissa riittävän korkea, ettei haitallista konvektiota normaalissa rakenteessa ilmene. Seinäeristeeksi riittää usein 225 mm (U=0,17).\nTuleeko selluvillarakenteeseen kastepiste, jos ei käytä höyrysulkumuovi?\nVastaus: Selluvilla on valmistettu paperista eli puusta. Puupohjaisena tuotteena se kykenee sitomaan ja luovuttamaan kosteutta, eli se on hygroskooppinen materiaalia, johon vesihöyry ei normaali olosuhteissa tiivisty. Huolehtimalla riittävästä ilmansulusta, joka estää lämpimän, kostaen sisäilman vuotamisen eristetilaan, voidaan rakenne toteuttaa ilman muovia. Ilmansuluksi käy esimerkiksi Termex Kraft tai Termex Retro -ilmansulkupahvi. Tarkemmat ilmansulkupahvien vesihöyryvastukset löydät täältä\nOnko Termex-Selluvilla paloturvallinen?\nVastaus: Termex-Selluvillan paloluokka on orgaanisille puhallusvilloille paras mahdollinen, B-s2,d0. Palaminen tapahtuu hitaasti hiiltymällä 1-2 mm/minuutissa. Termex ei sula, eikä menetä muotoaan korkeissakaan lämpötiloissa. Pieni ilmanläpäisevyys estää palokaasujen leviämistä eristeessä tehokkaasti.


Sähkökunnossapidon työnjohtaja - Insinoorityot\nKotisivu Gyproc / Saint-Gobain Finland Oy\nHaemme Kirkkonummen tehtaalle\nvastaamaan tehtaan sähkökunnossapidon käytännön toteutuksesta ja toimimaan sähköasentajien esihenkilönä. Varmistat osaltasi kunnossapidon ja tuotannon sujuvuuden, johdat tiimiläistesi suoritusta ja kehität jatkuvasti sekä tehtaan että tiimisi toimintaa ja turvallisuustyötä. Tarvittaessa tuet tiimiläisiäsi myös kenttätyössä. Johtamaasi tiimiin kuuluu 4 asentajaa ja raportoit tehtävässäsi kunnossapitopäällikölle. Tehtävä on kokoaikainen ja voimassa toistaiseksi.\nArvostamme monipuolista kokemusta sähkö- ja/tai automaatiokunnossapidon tehtävistä. Tämän lisäksi aikaisempi kokemus työnjohtotehtävistä, LEAN- työskentelytavoista ja työkalujen käytöstä sekä tuntemus SAP-kunnossapitojärjestelmästä nähdään eduksi.\n– soveltuvaa sähköalan tutkintoa ja kokemusta asentajan tehtävistä teollisuusympäristössä\n– motivoitunutta asennetta ja kiinnostusta uuden oppimiseen ja asioiden kehittämiseen\n– halua ja kykyä toimia esihenkilönä ja johtaa tiimiä\n– sujuvaa suomen ja englannin suullista ja kirjallista osaamista\nMikäli olet myös positiivinen, oma-aloitteinen ja sinulla on hyvät yhteistyö- ja vuorovaikutustaidot, voit olla etsimämme henkilö.\n– mielenkiintoisen ja monipuolisen tehtävän, jossa pääset johtamaan tiimiä ja kehittämään tehtaamme sähkökunnossapitoa\n– mukavan työyhteisön, jossa pääset hyödyntämään omaa osaamistasi ja kehittämään taitojasi erilaisten koulutusten avulla\n– mahdollisuuden oppia ja syventää osaamistasi WCM- ja LEAN-menetelmistä ja -työkaluista, SAP-toiminnanohjausjärjestelmästä ja prosessiteollisuudesta\nLisätietoja tehtävästä antaa kunnossapitopäällikkö Ville Lähteenmäki, p. 044 500 0009.\nKiinnostuitko? Tule mukaan rakentamaan parempaa tulevaisuutta!\nLähetä hakemuksesi ja ansioluettelosi palkkatoiveineen mahdollisimman pian, kuitenkin viimeistään 16.11.2021 mennessä, osoitteessa https://www.sympahr.net/public/pq.aspx?23f2e1a9. Voit lisätä työkokemus- ja koulutustietosi myös erillisenä liitteenä.\nTyösuhde on toistaiseksi voimassa oleva ja aloitus tehtävässä on mahdollisimman pian sopimuksen mukaan.\nLiikevaihto 38,1 mrd. € – Toimimme 70 maassa – Meitä on yli 167 000 – www.saint-gobain.fi


syyskuu 2017 - Selia\nEtusivu / 2017 / syyskuu\nKirjoitettu 12.9.2017 12.9.2017 kirjoittaja Riikka Piispanen\nKirjoitettu 8.9.2017 8.9.2017 kirjoittaja Riikka Piispanen\nKaikki, kenellä on kokemusta ykköstyypin diabeteksesta, tietää, että elämä on sitä yhtä vuoristorataa. Välillä tasainen kohta ja sitten …taas mennään ylös alas. Siksi olenkin ihastunut tähän pumppuvöiden mallinimeen; Bumpyride. Se kuvastaa sitä kaikkea niin hyvin.\nTälläviikolla aloin näitä ompelemaan, kun entinen ompelija lopetti ja keskittyy nyt enemmän omaan työhönsä ja perheeseensä. Hyvä niin, koska itselleni tämä sopi paremmin kuin nenä päähän! Tykkään ommella näitä ja kun samalla voi auttaa jonkun pienen tai isommankin diabeetikon arkea, niin miksipäs ei? Vöitä saa kaikenkokoisille, omien mittojen mukaan. Se käyttäjän vy- mitta onkin tärkeää muistaa ilmoittaa tilatessa.\nTilaaminen on toivottavasti helppoa, se onnistuu täällä, kliks.\nJos sinulla on Medtronig 640G / Animas / Accu-Check / Dexcom vastaanotin, jota haluat kantaa vyöllä / Omnipod PDM, jota haluat kantaa vyöllä valitse, joko Malli 1 tai Malli 2. Molemmissa on ikkuna. Muuten malli eroaa ulkonäöllisesti, sekä Mallissa 2 on kapeampi kuminauha vartalon ympärillä, kun taas Mallissa 1 on trikoovyö. Kuvat kertovat enemmän, kuin sanat, joten esitellään\nSama malli siis, kuin isossa aloituskuvassa.\nMallissa 2 on myös vaihtoehtoja vyötärönauhalle: yksivärinen, tai tähtikuvioinen, tarralla kiinnitettävä tai täys rengas tai lapsen kasvaessa suureneva malli.\nVyön suurentaminen tapahtuu pari ommelta ratkomalla.\nJos sinulla on Libren sensorointi, kaulapussi helpottaa skannaamista. Jälleen pussukassa on ikkuna, joten skanner voi olla pussissa mittauksen ajan.\nOmnipod PDM:lle on oma pussukkamalli.\nTuleeko vielä mieleen kysyttävää, jota en huomannut mainita. Postia saa laittaa info@seliashop.fi ja myös facebookissa vastaillaan. Joko seuraat Bumpyride sivuja?


Elämässä kiinni - Anita Korhonen - kirja(9789522880338) | Adlibris-verkkokirjakauppa\nTiina eli huumemaailmassa yli kaksikymmentä vuotta. Hän palasi huumeettomaan elämään, ja nyt arki kantaa. Kadotetun ajan kiinni kurominen on arkeen ja normaalielämään sopeutumista - eikä suinkaan aina helppoa.Anita Korhonen on kuvannut tyttärensä elämää kirjoissaan Kirjeitä Tiinalle ja Elossa jälleen. Tiinan tarina jatkuu. Hän on kiinni elämässä, ja uudessa kirjassaan äiti kirjoittaa Tiinalle kirjeitä Lontooseen, jossa tämä opiskelee psykologiaa. Äidinrakkaus venyy mutta kestää. Tiina on saanut elämäänsä järjestykseen. Se on vaatinut arkisten asioiden opettelua, mutta tulevaisuus näyttää vihdoin valoisalta. Tiina valmistuu, ja hänellä on edessään kaikki se hyvä, mikä on huumevuosina jäänyt kokematta. Erään äidin huumeraportin päätös antaa toivoa päihdeongelmaisten omaisille.\nKirjailija: Anita Korhonen\nAlaotsikko: kun huumeeton arki voitti


ValmennusMomentti Juridica Avoimen yhtiön internetsivuston sisältöä koskeva - PDF\nDownload "ValmennusMomentti Juridica Avoimen yhtiön internetsivuston sisältöä koskeva"\n1 ValmennusMomentti Juridica Avoimen yhtiön internetsivuston sisältöä koskeva vastuuvapautuslauseke Vastuuvapautuslauseke Tällä sivustolla esitetyn aineiston tekijänoikeudet kuuluvat ValmennusMomentti Juridica Avoimelle yhtiölle (jäljempänä ValmennusMomentti Juridica). Kaikki oikeudet pidätetään. Sivustolla esitettävät tiedot eivät ole oikeudellisia, eivätkä muutenkaan sellaisia, joita pitäisi ilman omaa harkintaa noudattaa. Emme vastaa toimenpiteistä, joihin näiden sivujen tietojen pohjalta on ryhdytty tai oltu ryhtymättä. Olemme pyrkineet varmistamaan kaikkien sivuillamme esillä olevien tietojen paikkansa pitävyyden, mutta emme voi täysin taata tietojen virheettömyyttä, kattavuutta ja/tai ajantasaisuutta. Sekä Turun että Itä-Suomen yliopiston oikeustieteellisen tiedekunnan viralliset valintaperusteet ja hakuohjeet on aina tarkistettava tiedekunnan omista tiedotuslähteistä. Myös muihin mahdollisiin koulutuksiin ja/tai opintoihin ja/tai kokeisiin liittyvät viralliset valintaperusteet ja hakuohjeet on aina tarkistettava kunkin yliopiston, koulun, opiston tai muun tahon omista tiedotuslähteistä ValmennusMomentti Juridican valmennuskursseille ja -moduuleille sekä muille mahdollisille koulutuksille tarjottavien majoituspalvelujen vastuullinen järjestäjä on aina kolmas taho, kuten Loimaan evankelinen kansanopisto. ValmennusMomentti Juridica ei vastaa majoituspalvelujen järjestämisestä ja/tai niissä mahdollisesti havaituista virheistä. ValmennusMomentti Juridica ei vastaa sisällöstä tai palvelusta, joka sijaitsee ValmennusMomentti Juridican sivustolla olevan linkkiyhteyden päässä tai on julkaistu jonkun muun kuin Valmennus- Momentti Juridican toimesta. Laadittu\n2 ValmennusMomentti Juridica Avoimen yhtiön toiminnassa noudatettava henkilötietojen käsittelyä koskeva rekisteriseloste Henkilötietolain (523/1999) 10 :n mukainen rekisteriseloste ValmennusMomentti Juridica pitää asiakas- ja kurssirekisteriä, jota käytetään valmennuskurssi- ja -moduuliasioiden sekä muiden koulutusasioiden organisointiin ja valmennuskurssi- ja -moduuliilmoittautumisten sekä muiden koulutus-ilmoittautumisten hallinnointiin sekä asiakastiedotukseen. 1. Rekisterinpitäjä ValmennusMomentti Juridica Avoin Yhtiö Y-tunnus Ispoisten kiertotie 56 a, TURKU Mia Oksala, puh ja Pirre Korhonen, puh Rekisteriasiat Yrityksestä vastataan viiden (5) arkipäivän kuluessa rekisteröintiä koskeviin tiedusteluihin. 3. Rekisterin nimi ValmennusMomentti Juridican asiakas- ja kurssirekisteri 4. Henkilötietojen käsittelyn tarkoitus Käsittelyn tarkoituksena on henkilötietolain mukainen henkilötietojen käsittely verkkopalveluihin ja valmennuskurssi- ja -moduuliasioihin sekä muihin järjestettäviin koulutuksiin liittyviin tarkoituksiin, sekä asiakasrekisterin osalta ValmennusMomentti Juridican mahdollinen suoramarkkinoinnin suuntaaminen asiakastietojen perusteella luvan antaneille luovuttamatta henkilötietoja ulkopuoliselle taholle. Suoramarkkinointia voidaan suunnata vain asiakasrekisterissä oleville henkilöille ja tahoille. Kurssirekisterissä oleville henkilöille suoramarkkinointia ei suunnata lainkaan.\n3 5. Rekisterin tietosisältö Asiakas- ja kurssirekisteri on erotettu toisistaan. Asiakkaalla tarkoitetaan yksityishenkilöä, joka itse osallistuu ValmennusMomentti Juridican järjestämälle ja/tai toteuttamalla valmennuskurssille ja/tai -moduulille ja/tai muuhun koulutukseen, tai organisaatiota, joka tilaa ValmennusMomentti Juridicalta valmennuskurssin ja/tai -moduulin ja/tai muuhun koulutuksen järjestämisen ja/tai toteuttamisen. Asiakasrekisteri sisältää seuraavan ryhmittelyn mukaiset tiedot asiakkaista: Yhteystiedot o o Henkilöistä etunimi, sukunimi, postiosoite, puhelinnumero, sähköpostiosoite Organisaatioista nimi, postiosoite ja muut osoitetiedot, puhelinnumero, sähköpostiosoite, yhteyshenkilön ja/tai organisaation edustajan nimi ja puhelinnumero, laskutustiedot Valmennuskursseihin ja/tai -moduuleihin ja/tai muuhun koulutukseen liittyvät asiakkaan antamat muut tiedot ja/tai ValmennusMomentti Juridican antamat ja käyttämät asiakkaan tunnistamiseen liittyvät tiedot, kuten kurssitunnukset ja osallistujanumerot, sekä asiakkaan valmennuskursseihin ja/tai -moduuleihin ja/tai muuhun koulutukseen liittyvät suoritusarviot, kuten tehtävä- ja koepisteytykset. Kurssirekisteri sisältää seuraavan ryhmittelyn mukaiset tiedot kurssilaisista: Yhteystiedot (etunimi, sukunimi, postiosoite, puhelinnumero, sähköpostiosoite) Koulutukseen liittyvät kurssilaisen tai kurssilaisen oman organisaation, kuten yliopiston, koulun, opiston tai muun sen kaltaisen tahon, antamat muut tiedot, kuten opiskelijanumerot, ja/tai ValmennusMomentti Juridican antamat ja käyttämät kurssilaisen tunnistamiseen liittyvät tiedot, kuten kurssitunnukset ja osallistujanumerot, sekä koulutukseen liittyvät suoritusarviot, kuten tehtävä- ja koepisteytykset sekä kokonaisarviointi. 6. Rekisterin säännönmukaiset tietolähteet Rekisterin tiedot kerätään asiakkailta pääosin ilmoittautumisen yhteydessä. Asiakas voi ilmoittaa muuttuneet yhteystietonsa sähköpostitse. Mikäli kyseessä on koulutuksen järjestäminen organisaation, kuten tiedekunnan/koulun/opiston/muun koulutusta järjestävän tahon, lukuun osana sen järjestämää koulutusta tai tutkintoon tähtäävää opiskelua, tiedot osallistujista kerätään asiakasorganisaatiolta.\n4 7. Säännönmukaiset tietojen luovutukset Asiakasrekisterin osalta rekisterinpitäjä ei luovuta asiakkaiden henkilötietoja ulkopuolisille ilman asiakkaan erikseen antamaa lupaa. Kurssirekisterin osalta, mikäli kyseessä on koulutuksen järjestäminen organisaation, kuten tiedekunnan/koulun/opiston/muun koulutusta järjestävän tahon, lukuun osana sen järjestämää koulutusta tai tutkintoon tähtäävää opiskelua, tarpeelliset tiedot osallistujien koulutuksen tai tutkintoon tähtäävän opiskelun arviointia varten luovutetaan asiakasorganisaatiolle. Tarpeellisia tietoja voivat olla kurssilaisen etunimi, sukunimi, opiskelijanumero sekä suorituksen arvioinnit. Rekisterinpitäjä ei luovuta kurssirekisterissä olevia kurssilaisten henkilötietoja muille ulkopuolisille. Tietoja ei luovuteta ja/tai siirretä Euroopan unionin tai Euroopan talousalueen ulkopuolelle. 8. Tietojen poistaminen Asiakasrekisteristä tiedot voidaan poistaa, kun valmennuskurssi- ja/tai -moduuli tai muu koulutus, jolle asiakas tai osallistuja on ilmoittautunut tai osallistunut, on kyseisen vuoden tai lukuvuoden osalta päättynyt ja/tai arvioitu. Tiedot voidaan poistaa myös asiakkaan vaatimuksesta. Kurssirekisteristä tiedot voidaan poistaa, kun koulutus, jolle kurssilainen on ilmoittautunut tai osallistunut, on kyseisen vuoden tai lukuvuoden osalta päättynyt ja/tai arvioitu. Tiedot voidaan poistaa myös kurssilaisen vaatimuksesta, mutta näissä tilanteissa kurssilaisen on syytä huomioida, että tietojen poistaminen voi johtaa siihen, että kurssilaisen suorituksen arviointi ei ole mahdollista ja/tai arviointitietoja ei voida toimittaa kurssilaisen omalle organisaatiolle ja/tai kurssilaisen opintosuoritusta ei voida kirjata. Lisäksi tiedot voidaan poistaa valvonnan seurauksena, mikäli asiakas tai kurssilainen väärinkäyttää palvelua tai harjoittaa palvelun avulla rikollista toimintaa tms. 9. Rekisterin suojauksen periaatteet Henkilötiedot säilytetään luottamuksellisina. Tietoverkko ja laitteisto, jolla rekisteri sijaitsee, on suojattu palomuurilla sekä muin teknisin toimenpitein. Tietoja ei käsitellä manuaalisesti. Rekisterinpitäjä huolehtii, että ainoastaan niillä rekisterinpitäjän työtekijöillä ja rekisterinpitäjän lukuun toimivien yritysten työntekijöillä on pääsy tietoihin, joille se heidän työtehtäviensä hoitamisen vuoksi on tarpeen.\n5 10. Tarkastus-, korjaus- ja kielto-oikeus Rekisteröity henkilö voi käyttää henkilötietolain (523/1999) mukaista tarkastusoikeuttaan häntä koskevien tietojen osalta. Rekisteröidyllä on oikeus tarkastaa, mitä häntä koskevia tietoja rekisteriin on talletettu. Tarkastuspyyntö tulee lähettää kirjallisesti ja allekirjoitettuna rekisteriasioista vastaavalle henkilölle. Tarkastuspyyntö voidaan myös esittää henkilökohtaisesti rekisterinpitäjän toimipaikassa yllä mainitussa osoitteessa. Tarkastuspyynnön voi tehdä maksutta kerran vuodessa. Tarkastuspyyntöihin vastataan viimeistään kuukauden kuluttua pyynnön esittämisestä. ValmennusMomentti Juridica oikaisee, täydentää ja poistaa tarvittaessa oma-aloitteisesti tai rekisteröidyn perustellusta vaatimuksesta rekisterissä olevan virheellisen, puutteellisen tai vanhentuneen tiedon. Rekisteröidyillä on oikeus kieltää tietojensa käyttäminen suoramainontaan, etämyyntiin tai muuhun suoramarkkinointiin ja oikeus vaatia virheellisen tiedon korjaamista ottamalla yhteyttä rekisteriasioista vastaavaan henkilöön. Kurssirekisterin osalta tietoja ei luovuteta suoramainontaa, etämyyntiä ja muuta suoramarkkinointia varten. 11. Rekisteriselosteen saatavuus Henkilötietolain (523/1999) 10 :n mukainen rekisteriseloste, joka on laadittu ValmennusMomentti Juridican asiakas- ja kurssirekisteristä, on saatavilla ValmennusMomentti Juridican sivustolla osoitteessa sekä nähtävillä ValmennusMomentti Juridican toimipaikassa/toimipaikoissa. Laadittu


Suomella neljä freestyleria maailmancupin finaalissa - Hiihtoliitto\nSuomella neljä freestyleria maailmancupin finaalissa\nSuomen Janne Lahtela hakee kumparelaskun maailmancupin finaalissa Italian Sestrieressä ensi sunnuntaina jo neljättä kumparecupin voittoaan.\nLahtela johtaa kumpareiden maailmancupia 791 pisteellä ennen USA:n Toby Dawsonia, jolla pisteitä on koossa 712 ja Jeremy Bloomia, jolla on 600 pistettä. Käytännössä Lahtela on varmistanut voittonsa sillä, että hän on mukana finaalissa. Kumparelaskussa finaaliin pääsee siihenastisen cupin12 parasta laskijaa. Kun voittaja saa 100 pistettä ja 12:s 22 pistettä, on Lahtela voittaja vaikka hän olisi finaalin viimeinen. Käytännössä finaaliin ei edes osallistu täyttä määrää laskijoita. Lajipäällikkö Marko Mustosen tiedossa on, että ainakin kolme finaaliin oikeutettua on jäämässä pois loukkaantumisten vuoksi. Poisjääneiden paikkoja ei täytetä.\nSuomesta finaalissa ovat Lahtelan lisäksi yhdeksäntenä oleva Tapio Luusua (354 pistettä) ja sijalla 12 oleva Sami Mustonen (304 pistettä). Finaaliin päässeet edustavat vain kolmea maata. Vankin edustus on USA:lla, jolla on mukana kuusi laskijaa - ennen finaalia yhdysvaltalaisia on kumparecupissa sijoilla 2-7. Suomalaisten tavoin myös kanadalaisilla on kolme paikkaa.\nJanne Lahtela on tätä ennen voittanut kumparelaskun maailmancupin vuonna 2002, 2000, ja 1999. Viime vuonna hän voitti parikumpareiden cupin ja vuonna 2000 kumpareiden lisäksi myös parikumpareiden maailmancupin ja freestylen kokonaiscupin eli yhteensä hänellä on tilillään jo kuusi maailmancupin voittoa.\nTänä vuonna ei parikumpareiden maailmancupista käydä erillistä kilpailua vaan molempien kumparekilpailujen pisteet lasketaan yhteen.\nJenni Kilpinen Ski Crossin finaaliin\nMyös freestylen Ski Crossissa finaaliin pääsee 12 kilpailijaa. Perjantaina 12.3.laskettavaan finaaliin on Suomesta päässyt Jenni Kilpinen, joka Ski Crossin maailmancupissa on viidentenä 316 pisteellä. Cupia johtaa Ranskan Ophelie David 435 pisteellä. Toisena on Sveitsin Fränziska Stefan, 426 pistettä ja kolmantena Ruotsin Magdalena Iljans 412 pistettä.\n1.) 100, 2.) 80, 3.) 60, 4.) 50, 5.) 45, 6.) 40, 7.) 36, 8.) 32, 9.) 29, 10.) 26, 11.) 24, 12.) 22, 13.) 20, 14.) 18, 15.) 16, 16.) 15, 17.) 14, 18.) 13, 19.) 12, 20.) 11, 21.) 10, 22.) 9, 23.) 8, 24.) 7, 25.) 6, 26.) 5, 27.) 4, 28.) 3, 29.) 2, 30.) 1.


CADS 18 yleiset ominaisuudet | CADS\nCADS 18 yleiset ominaisuudet\nCADS 18 pääsivu\nCADSistä 64-bittinen - Käsittele muistia vaativia projekteja sujuvasti\nCADS 18 -version myötä CADS-ohjelmistot muuttuivat 64-bittisiksi. Käytännössä muutos tarkoittaa käyttäjän kannalta sitä, että CADS pystyy hyödyntämään kaikkea työaseman fyysistä muistia ilman 32-bittisen ympäristön maksimimäärärajoitetta, joka oli noin 3 Gigatavua. Tästä on hyötyä etenkin silloin, kun käsitellään suurta määrää muistia vaativia isoja projekteja.\nTiedostojen tallennus käyttäjäprofiilikohtaisesti\nCADS 18 -versiossa siirryttiin käyttäjäprofiilikohtaiseen tiedostojen tallennukseen. Aiemmin käyttäjän tiedostot (asetukset, valikot, symboliikka jne.) ovat tallentuneet konekohtaisesti. Tallennus tapahtuu jatkossa Windowsin käyttäjäprofiilin alle. Tämä mahdollistaa usean eri käyttäjän toimimisen samalla koneella eri asetuksilla sekä parantaa omien asetusten hallintaa esimerkiksi Citrix-ympäristössä.\nPäivitysten lataus ja asennus helpottuvat\nCADS 18 -versiossa päivityspalvelun ja automaattipäivityksen asennuspaketit ovat muuttuneet sovellusalakohtaisiksi aiemman sovelluskohtaisen sijaan. Nyt kaikki samaan sovellukseen liittyvät asennuspaketit toimitetaan samassa eli esim. CADS Electric -sovelluksen osalta on jatkossa vain yksi asennuspaketti aiemman usean alisovelluksen asennuspaketin sijaan. Päivitysten lataaminen ja asentaminen ovat siis helpottuneet entisestään.\nKäyttäjäkohtaiset lisenssit ja uusi lisenssitekniikka\nUusi lisenssityyppi, käyttäjäkohtainen lisenssi, korvaa nykyisen usb-kopiosuojausavaimellisen lisenssityypin. Nykyasiakkaat voivat käyttää 18-versiota vielä olemassa olevilla USB-avaimilla, uusia avaimia ei kuitenkaan enää toimiteta. 19-versiosta lähtien CADSissä siirrytään kokonaisuudessaan käyttäjäkohtaiseen, käyttäjän profiiliin aktivoitavaan lisenssiin. Kopiosuojausavaimista on luovuttu, koska usb-avainten saatavuus ja toimivuus laitteistoissa ei ole enää jatkossa taattu. 18.0-versiosta alkaen kaikki uudet yksittäiset lisenssit toimitetaan uudella lisenssitekniikalla. Verkkolisenssit säilyvät ennallaan. Uudet työasemakohtaiset lisenssit toimitetaan ainoastaan käyttäjäkohtaisina lisensseinä, ei enää usb-avaimillisina.